
Denne  unge  mand  fra  øen 
Mindanao  tilhører  et  kooperativ 
af  kirkemedlemmer,  som  fletter 
kurve.  De  indleder  deres  arbejds- 
dag med  bøn  og  læsning  fra  skriften, 
og  de  lytter  til  indspilninger  af  salmer, 
mens  de  arbejder.  Se  „De  hellige 
i  Filippinerne:  ,Et  troende  folk'", 
side  8.  Foto  på  omslaget: 
Marvin  K.  Gardner. 

I  STOR  HARMONI 


Jeg  vil  gerne  gratulere  jer  med 
novembernummeret  1990.  Det 
var  alletiders!  Jeg  har  aldrig  før 
set  et  blad,  der  var  i  så  stor  har- 
moni med  evangeliet.  Det  var 
som  om,  at  budskaberne  var 
skrevet  specielt  til  mig. 

Artiklen  „Tip  til  talere"  er  ble- 
vet en  værdsat  tilføjelse  til  mit 
arkiv. 

Ana  Claudia  da  Silva  (18) 
Satelite  Ward 
Sao  José  dos  Campos  Stav 
Sao  Paolo,  Brasilien 


PENNEVENNER 

Tak  for  Liahona  (spansk) .  Den 
vejleder  de  hellige  i  Guatemala 
samt  hellige  i  hele  verden. 

Som  ung  sidste  dages  hellig 
vil  jeg  gerne  have  mange  venner 
i  hele  verden,  som  har  samme 
tro,  som  jeg,  og  som  gennem 


deres  breve  kan  styrke  mit  vid- 
nesbyrd -  og  måske  kunne  jeg 
gøre  det  samme  for  dem.  På 
grund  af  dette,  tænkte  jeg,  at 
måske  kunne  de  unge  gennem 
Liahona  og  de  andre  af  Kirkens 
internationale  blade  skrive  og 
udveksle  personlige  data,  som 
f.eks.  navn,  alder,  adresse,  tele- 
fonnummer og  hobby. 

På  denne  måde  kan  mange  af 
Kirkens  unge  mennesker,  som 
ønsker  det  eller  har  brug  for  at 
finde  flere  venner,  kommunike- 
re med  hinanden  gennem  breve 
eller  via  telefon. 

Ana  Rodriguez 
Modelo  Ward 
Escuintla  Stav 
Guatemala 

Redaktionen:  Vi  forstår  de  mange 
anmodninger,  vi  får  om  penne- 
venner. De  retningslinier,  der 
gælder  for  Kirkens  internatio- 
nale blade  fastslår  imidlertid: 
„Lister  over  pennevenner  og 


andre,  der  søger  korrespondan- 
ce må  ikke  offentliggøres." 
Denne  regel  er  fastsat  for  at  be- 
skytte vores  læsere  mod  de  neg- 
ative reaktioner,  der  kan  være  et 
resultat  af  at  offentliggøre  med- 
lemmernes navne  og  adresser. 


STORE  SKATTE 

Min  hustru  og  jeg  ønskede  at 
holde  familieaftener  for  at 
komme  til  at  kende  hinanden 
bedre,  for  at  lære  mere  om  Jesu 
Kristi  rene  evangelium  og  for  at 
lære  mere  om  generalautorite- 
terne. Vi  fandt  en  stor  skat  af 
kundskab  i  Liahona  (spansk), 
som  hjalp  med  at  opfylde  disse 
mål.  Det  er  som  at  modtage  ån- 
delig føde  hver  måned. 

Vi  håber,  at  alle  vores  brødre 
og  søstre  vil  abonnere  på  dette 
vigtige  blad.  Vi  føler  i  vores  hjer- 
te, at  det  er  et  supplement  til 
Mormons  Bog,  Bibelen,  Lære  & 
Pagter    og    andre    af    Kirkens 


bøger.  Vi  er  generalautoriteter- 
ne taknemmelige  for  deres 
smukke  budskaber,  og  takker 
vores  brødre  og  søstre,  som  bi- 
drager med  artikler  og  historier, 
som  styrker  vores  tro. 

Carlos  A.  Rocha  og 
Ana  Cecilia  de  Rocha 
1 1 .  ward,  El  Molina  Stav 
Guatemala 


FRA  REDAKTIONEN 

Vi  påskønner  meget  vores  læ- 
sere i  hele  verden.  Vi  beder  jer 
om  at  sende  jeres  breve,  artikler 
og  historier  til  os.  (Vær  venlig  at 
anføre  jeres  fulde  navn,  adresse, 
ward  eller  gren  samt  stav  eller 
distrikt).  Vi  er  glade  for  de  breve 
og  artikler,  vi  allerede  har  mod- 
taget, og  vi  ser  frem  til  at  høre  fra 
flere  af  vores  læsere  i  fremtiden. 
Vores  adresse  er:  Stjernens  redak- 
tion, Hans  Egedesgade  2,  1, 
2100  København  N. 

BUDSKAB  FRA  DET  FØRSTE  PRÆSIDENTSKAB 


Velsignelserne  ved 
familiebøn 


Præsident  Gordon  B.  Hinckley 

Førsterådgiver  i  Det  Første  Præsidentskab 

A    postlen  Paulus  sagde  til  Timoteus: 
i  %   „Det  skal  du  vide,  at  i  de  sidste  dage  skal  der  komme  strenge 

^™^%   tider. 
-aL       JL.  Thi  menneskene  vil  blive  egenkærlige,  pengekære,  pralen- 
de, hovmodige,  spottelystne,  ulydige  mod  forældre,  utaknemmelige,  uf- 
romme, 

ukærlige,  uforsonlige,  sladderagtige,  umådeholdne,  rå,  fjender  af  det 
gode, 

forrædere,  fremfusende,  opblæste,  lystens  venner  snarere  end  Guds 
venner"  (1  Tim.  3:1-4). 

Det  er  nødvendigt  at  vi  i  denne  tid  understreger  ærlighed,  karakterfast- 
hed og  retskaffenhed.  Kun  ved  at  vi  atter  påtager  os  de  dyder,  som  er  sand 
civilisations  inderste  væsen,  kan  vi  ændre  tidens  mønster.  Det  spørgsmål, 
vi  står  overfor  er:  „Hvor  skal  vi  begynde?" 

Jeg  er  overbevist  om,  at  vi  nødvendigvis  må  begynde  med  at  erkende, 
at  Gud  er  vor  evige  Fader,  og  at  vi  er  hans  børn;  at  vi  kommunikerer  med 
ham,  idet  vi  erkender  hans  suveræne  stilling;  og  at  vi  dagligt  beder  om 
hans  vejledning  i  det,  vi  gør. 

Jeg  tillader  mig  at  sige,  at  en  tilbagevenden  til  familiebøn  er  en  af  de 
grundlæggende  midler,  som  vil  standse  den  sygdom,  der  undergraver 
vores  samfunds  karakter.  Vi  kan  ikke  forvente  et  mirakel  i  løbet  af  en  dag, 
men  i  løbet  af  en  generation  vil  vi  se  et  mirakel. 

For  en  generation  eller  to  siden  var  familiebøn  i  kristnes  hjem  over  hele 
verden  i  lige  så  høj  grad  en  del  af  dagligdagen,  som  måltiderne  var.  Efter- 

„En  tilbagevenden  til 
familiebøn  er  en  af  de 
grundlæggende  midler, 
som  vil  standse  den 
sygdom,  der  under- 
graver vores  sam- 
funds karakter." 


„Den  bedende  familie  er  håbet 
om  et  bedre  samfund.  Vi  kan  ikke 
forvente  et  mirakel  i  løbet  af  en 
dag,  men  i  løbet  af  en  generation 
vil  vi  se  et  mirakel." 


hånden  som  denne  praksis  er  blevet  sjældnere,  er  det 
moralske  forfald,  som  apostlen  Paulus  talte  om,  blevet 
resultatet. 

Jeg  er  sikker  på,  at  der  ikke  er  nogen  erstatning  for 
hver  morgen  og  aften  at  knæle  ned  sammen  -  far,  mor 
og  børn.  Det  vil  i  højere  grad  end  tykke  gulvtæpper, 
smukke  gardiner  og  velafbalancerede  farver,  forbedre 
vores  hjem  og  gøre  dem  smukkere. 

Der  er  noget  i  selve  det  at  knæle,  som  står  i  modsæt- 
ning til  de  egenskaber,  som  Paulus  talte  om:  „Hovmo- 
dige .  .  .  forrædere,  fremfusende." 

Der  er  noget  i  det,  at  far  og  mor  og  børn  knæler  sam- 
men, der  udelukker  andre  af  de  ting  han  beskrev: 
„ulydige  mod  forældre  .  .  .  ukærlige." 

Der  er  noget  i  det  at  henvende  sig  til  guddommen, 
som  hindrer  tendensen  til  blasfemi  og  det  at  blive  „ly- 
stens venner  snarere  end  Guds  venner." 

Tilbøjeligheden  til  at  være  uhellig  og  utaknemmelig 
forsvinder,  når  familiens  medlemmer  sammen  takker 
Herren  for  livet  og  freden  og  alt  det,  de  har.  Og  når  de 
takker  Herren  for  hinanden,  uvikles  der  en  ny  påskøn- 
nelse, en  ny  respekt,  en  ny  kærlighed  til  hinanden. 

Skrifterne  erklærer:  „Du  skal  takke  Herren,  din 
Gud,  for  alting"  (L&P  59:7).  Og  atter:  „Og  i  intet  for- 
tørner mennesket  Gud  mere,  og  mod  ingen  er  hans 
vrede  blusset  op  i  større  grad  end  mod  dem,  der  ikke 
anerkender  hans  hånd  i  alle  ting"  (L&P  59:21). 


Når  familier  knæler  ned  sammen  for  Herren  og  hu- 
sker de  fattige,  de  trængende,  de  undertrykte,  udvik- 
ler de  uselvisk  kærlighed  til  andre,  respekt  for  andre 
og  et  ønske  om  at  tjene  andre.  Man  kan  ikke  bede  Gud 
om  at  hjælpe  en  ven,  der  har  problemer,  uden  at  føle 
sig  motiveret  til  at  gøre  noget  for  selv  at  hjælpe.  Hvilke 
mirakler  kunne  der  dog  ikke  ske  for  menneskene  i  ver- 
den, hvis  de  ville  aflægge  selviskhed  og  give  af  sig  selv 
i  andres  tjeneste.  Disse  mirakler  kan  begynde  i  famili- 
ens daglige  bøn. 

Jeg  kender  ingen  bedre  måde,  hvorpå  man  kan  ud- 
vikle kærlighed  til  fædrelandet,  end  når  forældrene 
sammen  med  deres  børn  beder  for  det  land,  de  bor  i, 
nedkalder  den  Almægtiges  velsignelser  over  det,  så 
det  fortsat  kan  eksistere  i  frihed  og  fred.  Jeg  kender 
ingen  bedre  måde,  hvorpå  man  kan  opbygge  en  høj  re- 
spekt i  børnenes  hjerte  for  myndighederne,  end  ved  i 
de  daglige  familiebønner  at  huske  dem,  som  bærer 
regeringsmagtens  byrder. 

Jeg  husker  at  have  set  en  udtalelse  på  en  plakatsøjle. 
Den  lød:  „En  nation,  der  beder,  er  en  nation  i  fred". 
Det  tror  jeg  på. 

Det  at  bede  sammen  kan  lette  spændinger  i  familien. 
Det  kan  medføre  respekt  for  forældre,  og  lede  til  lydig- 
hed. Det  kan  bringe  omvendelsens  ånd  med  sig,  som 
så  i  høj  grad  vil  fjerne  den  ødelæggelse,  splittede  hjem 
kan  forårsage.  Når  vi  beder  sammen,  tilstår  vi  vores 

„Når  vi  beder  sammen,  tilstår  vi 

vores  svagheder ...  og  nedkalder 

Herrens  velsignelser  på  hjemmet 

og  på  dem,  som  bor  der."  / 


svagheder  for  Herren  og  nedkalder  Herrens  velsignel- 
ser over  hjemmet  og  på  dem,  som  bor  der. 

Jeg  har  længe  været  imponeret  af  en  udtalelse  af  en 
mand,  der  døde  for  mange  år  siden.  James  H.  Moyle 
skrev  til  sine  børnebørn  om  familiebønnen  i  sit  eget 
hjem.  Han  sagde:  „Vi  gik  aldrig  i  seng  før  vi  havde 
knælet  i  bøn  for  at  bede  om  guddommlig  vejledning  og 
godkendelse.  Uoverensstemmelser  kan  opstå  i  de  bed- 
ste familier,  men  de  løses  ved  .  .  .  bønnens  ånd  .  .  . 
Selve  psykologien  bag  bøn  har  en  tendens  til  at  frem- 
me et  mere  retskaffent  liv  folk  imellem.  Den  medfører 
enhed,  kærlighed,  tilgivelse,  tjeneste." 
1 1872  rejste  oberst  Thomas  L.  Kane,  der  var  de  sidste 
dages  helliges  gode  ven  på  det  tidspunkt,  da  de  havde 
store  problemer  i  Iowa  samt  da  den  amerikanske  hær 
rykkede  ind  i  Salt  Lake-dalen,  atter  vestpå  med  sin  hu- 
stru og  sine  to  sønner.  De  rejste  til  St.  George  sammen 
med  Brigham  Young  og  undervejs  overnattede  de  hos 
kirkemedlemmer.  Fru  Kane  skrev  en  række  breve  til 
sin  far  i  Philadelphia.  I  et  af  disse  skrev  hun: 

„Alle  de  steder,  vi  boede  på  denne  rejse,  bad  vi 
umiddelbart  efter  aftensmaden,  og  igen  før  morgen- 
maden. Alle  i  huset  var  med  .  .  .  Mormonerne  knæler 
ned  sammen,  mens  familiens  overhoved  eller  en  æret 
gæst  beder  højt .  .  .  De  bruger  meget  lidt  tid  på  lovpris- 
ninger, men  de  beder  for  det,  de  har  brug  for,  og  takker 
Gud  for  det,  han  har  givet  dem  ...  De  tager  det  for 


givet,  at  Gud  kender  vores  navne  og  titler,  og  når  de 
nedbeder  en  velsignelse  over  en  bestemt  person  næv- 
ner de  denne  ved  navn  .  .  .  Dette  kunne  jeg  godt  lide, 
da  jeg  havde  vænnet  mig  til  det." 

Gid  vi  som  et  folk  ville  fremme  denne  skik,  som  var 
af  så  stor  betydning  for  vores  pionerforfædre.  Familie- 
bønnen var  lige  så  stor  en  del  af  deres  gudsdyrkelse, 
som  de  møder,  der  blev  afholdt  i  Tabernaklet.  Med  den 
tro,  som  disse  daglige  bønner  gav,  udryddede  de  byn- 
ken, ledte  vandet  til  den  solsvedne  jord,  fik  ørkenen  til 
at  blomstre,  ledte  deres  familier  i  kærlighed,  levede  i 
indbyrdes  fred  og  gjorde  deres  navne  udødelige,  mens 
de  ofrede  sig  i  Guds  tjeneste. 

Familien  er  samfundets  grundlæggende  enhed.  Den 
familie  der  beder  er  håbet  om  et  bedre  samfund.  „Søg 
Herren,  medens  han  findes"  (Es.  55:6). 

Jeg  blev  rørt  over  en  hjertegribende  udtalelse  over  af 
en  ung  missionær  i  Japan.  Han  sagde:  „Jeg  har  været 
her  i  månedsvis.  Jeg  kan  ikke  lære  sproget.  Jeg  kan 
ikke  lide  folket.  Jeg  er  deprimeret  om  dagen  og  græder 
om  natten.  Jeg  ønskede  at  dø.  Jeg  skrev  til  min  mor  og 
tryglede  indtrængende  om  en  undskyldning  for  at 
rejse  hjem.  Jeg  fik  hendes  svar.  Hun  sagde:  Vi  beder 
for  dig.  Der  går  ikke  en  dag,  hvor  vi  ikke  alle  knæler 
om  morgenen  før  vi  spiser  og  om  aftenen,  før  vi  går  i 
seng  og  beder  Herren  om  hans  velsignelser  over  dig. 
Vi  har  føjet  faste  til  vores  bøn,  og  når  dine  små  brødre 

„Når  familier  knæler  sammen  for 

Herren  og  husker  de  fattige,  de 

trængende,  de  undertrykte, 

udvikler  de  uselvisk  kærlighed  til 

andre,  respekt  for  andre,  et  ønske 

om  at  tjene  andre." 


og  søstre  beder,  siger  de:  Himmelske  Fader,  velsign 
Johnny  i  Japan  og  hjælp  ham  med  at  lære  sproget  og 
udføre  det  arbejde,  han  er  kaldet  til." 

Denne  unge  mand  fortsatte  så  gennem  sine  tårer: 
„Jeg  vil  prøve  igen.  Jeg  vil  føje  mine  bønner  til  deres  og 
min  faste  til  deres  faste." 

Fire  måneder  efter  at  jeg  hørte,  at  han  ville  prøve 
igen,  fik  jeg  et  brev  fra  ham,  hvori  han  skrev:  „Der  er 
sket  et  mirakel.  Jeg  har  lært  sproget  som  var  det  en 
gave  fra  Herren.  Jeg  har  lært  at  elske  folket  i  dette 
smukke  land.  Gud  ske  tak  for  min  families  bønner." 

Kan  vi  gøre  vores  hjem  smukkere?  Ja,  ved  at  henven- 
de os  som  en  familie  til  kilden  til  al  sand  skønhed.  Kan 
vi  styrke  vores  samfund  og  gøre  det  til  et  bedre  sted  at 
leve?  Ja,  ved  at  styrke  familielivet,  ved  at  knæle  ned 
sammen  og  bede  til  den  Almægtige  i  hans  elskede 
Søns  navn. 

En  venden  tilbage  til  tilbedelse  som  familie,  en  tilbe- 
delse, der  spreder  sig  over  hele  jorden,  vil  om  en  gene- 
ration i  stort  omfang  fjerne  den  sygdom,  der  ødelæg- 
ger os.  Det  vil  genoprette  retskaffenhed,  gensidig  re- 
spekt og  taknemmelighedens  ånd  i  folkets  hjerte. 

Mesteren  erklærede:  „Bed,  så  skal  der  gives  jer;  søg, 
så  skal  I  finde;  bank  på,  så  skal  der  lukkes  op  for  jer" 
(Matt.  7:7). 

Jeg  bærer  mit  vidnesbyrd  for  jer,  at  hvis  I  oprigtigt 
anvender  familiebøn,  vil  I  få  belønningen.  Forandrin- 


gerne kan  måske  ikke  ses  straks.  De  kan  være  svære  at 
få  øje  på.  Men  de  vil  komme,  for  Gud  „lønner  dem, 
der  søger  ham"  (Hebr.  11:6). 

Må  vi  være  trofaste  i  at  være  et  eksempel  i  denne 
praksis  for  verden  og  opmuntre  andre  til  at  gøre  ligeså. 
□ 


FORSLAG  TIL  SAMTALEEMNER 

1.  Apostlen  Paulus  beskrev  vor  tid  godt: 
„I  de  sidste  dage  skal  der  komme  strenge 
tider"  (1  Tim.  3:1). 

2.  Kun  når  vi  virkelig  påtager  os  livets 
sande  dyder,  kan  vi  ændre  tidens  mønster. 

3.  Familiebøn  er  en  af  de  grundlæggende 
midler,  som  vil  standse  den  sygdom,  der 
undergraver  vores  samfunds  karakter. 

4.  Selve  det  at  knæle  sammen  og  henven- 
de sig  til  guddommen,  ihukomme  de  træn- 
gende og  bede  for  familiens  medlemmer, 
letter  spændinger,  lærer  os  sandheder  og 
giver  kærlighed  og  respekt. 

De  hellige  i  Filippinerne 

ET  TROENDE  FOLK 


HT  ^F  ifter  i  loftet  kører  over- 
^      i   alt,  men  den  fugtige  luft 

^Lf  står  omtrent  helt  stille. 
W  Selv  om  foldedørene  langs 
næsten  hele  den  ene  væg  i  kirkesa- 
len står  åbne,  rører  der  sig  ikke  en 
vind,  der  kan  køle  lidt  af. 

Parkeringspladsen  er  næsten 
tom,  men  den  lille  kirke  i  Pateros 
Ward  i  Manila  er  fyldt.  Nogle  med- 
lemmer er  kommet  gående,  andre 
er  kommet  i  jeep-busser  eller  pedi- 
caps  (cykler  eller  motorcykler  med 
sidevogn). 

Biskoppen  siger,  at  når  det  drejer 
sig  om  materielle  ejendele,  „er  de 
fleste  af  medlemmerne  her  meget 
fattige.  Men  når  jeg  interviewer 
dem,  siger  de,  at  de  er  blevet  velsig- 
net, og  at  deres  bønner  bliver  be- 
svaret." 

Nadvermødet  begynder,  og  en 
kvinde  holder  tale  om  barmhjertig- 
hed, Kristi  rene  kærlighed.  Der- 
næst fortæller  en  ung  mand  om 
ødelæggelsen  af  den  jareditiske  na- 
tion. „Denne  beretning  viser,  at 
uden  barmhjertighed  er  vi  intet," 


siger  han.  „Det  samme  gælder  for 
os,  vi  er  ingen  undtagelse." 

En  pige  står  op  for  at  dirigere  en 
salme.  Der  er  ingen  pianist,  så  hun 
synger  den  første  linie.  Så  synger 
alle  med:  „Fordi  du  gi'r  mig  alt". 

Hvorfor  bliver  der  lagt  så  stor 
vægt  på  at  modtage  og  dele  vel- 
signelser i  dette  land,  der  plages 
af  naturkatastrofer  og  politisk 
uro?  Hvad  har  disse  medlemmer 
fået  -  og  hvad  kan  de  tilbyde  til 
gengæld? 

Når  de  fortæller  om,  hvordan 
Herren  har  velsignet  dem,  bliver 
svaret  tydeligt:  De  er  blevet  velsig- 
net med  stor  tro  på  Herren  Jesus 
Kristus.  Andens  gaver  findes  i 
overflod  hos  dem.  De  fortæller 
åbent  om  deres  vidnesbyrd  om 
Herrens  godhed  over  for  dem. 

„VOR  HIMMELSKE  FADER  VED, 
HVAD  JEG  HAR  BRUG  FOR" 

Malou  Ducta  rystede  i  mørket,  da 
hun  bad.  Tyfonen,  der  stadig  rase- 
de voldsomt,  truede  med  at  øde- 


lægge det  lille  hus,  hvor  hun  og  de 
andre  sad  tæt  sammen.  Det  venlige 
hav  var  blevet  til  en  brutal  frem- 
med. De  græd  allesammen. 

For  nogle  timer  siden  havde 
Malou  og  hendes  familie  forladt 
deres  lille  hus  bygget  af  nipapal- 
mer  og  træ  lige  ved  havet  nær  byen 
Sorsogon.  De  var  vadet  gennem 
koldt  vand,  der  nåede  dem  til 
brystet  og  gennem  mudder  og 
ødelagte  bygninger  for  at  komme  til 
en  vens  hus,  der  lå  højere  oppe  på 
bakken. 

Da  stormen  fortsatte  udenfor, 
blev  Malou  ved  med  at  bede.  Plud- 
selig kom  hun  i  tanke  om  sin  notes- 


Nhance  Baronda,  18, 

dirigerer  en  salme  i  Cabcaben 

gren.  Denne  kirkebygning  på 

halvøen  Bataan  har  udsigt 

over  Manila-bugten  og 

Corregidor-øen. 

Pedro  og  Emily  Ducta  med  deres  familie 
(herover)  byggede  dette  nye  hus  efter  at 
en  tyfon  udslettede  deres  forrige  hus. 
Malou,  den  tredje  fra  venstre,  er  det 
ældste  barn.  En  familie  i  Pateros 
ward  (til  venstre)  cykler  hjem 
efter  søndagens  møder. 

bog  fra  skolen!  Hvordan  kunne 
hun  glemme  den?  I  den  lå  de 
penge,  hun  havde  fået  som  stipen- 
dium fra  et  kirkefond.  Disse  penge 
skulle  dække  hendes  afsluttende 
eksaminer.  Med  disse  penge  skulle 
hun  tage  eksamen  og  afslutte  sko- 
len. Uden  disse  penge  ville  hendes 
drømme  om  at  blive  færdig  -  og  om 
at  få  et  arbejde,  så  hun  kunne  hjæl- 
pe med  til  at  forsørge  sin  familie  - 
blive  tilintetgjort,  ligesom  den  lille 
nipahytte  i  stormen. 

„Jeg  bad,  som  om  jeg  talte  til  en 
ven,  og  jeg  sagde  til  Herren: , Det  er 
dine  penge,  og  du  ved,  at  hvis  jeg 
ikke  har  dem,  kan  jeg  ikke  afslutte 
skolen.'  Jeg  blev  ved  med  at  bede 
om,  at  vor  himmelske  Fader  ville 
passe  på  pengene." 

Klokken  2  om  morgenen  prøvede 
mændene  at  gå  udenfor.  „De  så,  at 
der  ikke  var  flere  huse  ved  havet, " 
siger  Malou.  Med  tårer  i  øjnene  gik 
alle  ud  for  selv  at  se  det.  „Alt  var 
ødelagt.  Alt  var  væk." 

Langs  kysten  lå  der  bygningsma- 
terialer samt  mennesker  og  dyr,  der 
var  blevet  dræbt  af  stormen.  „Vi 
var  taknemmelige  for,  at  der  ikke 
var  nogen  i  vores  familie,  der  var 
blevet  dræbt,"  fortæller  hun.  „Det 
eneste,  vi  var  i  stand  til  at  redde,  var 
vores  liv  og  det  tøj,  vi  havde  på.  Jeg 
følte  mig  rolig  selvom  jeg  havde 
mistet  mine  skolepenge,  fordi  det 
kun  var  penge." 

Folk  begyndte  at  grave  i  sandet 
og  mudderet  for  at  prøve  at  redde 
det,  de  kunne  finde.  „En  af  mine 
kusiner  råbte  til  mig: ,  Ah,  her  er  din 
bog.'  Jeg  løb  hen  for  at  få  fat  i  den. 
Den  var  våd,  men  pengene  var  der 
allesammen!" 


Når  Malou  mindes  dette  øjeblik, 
begynder  hun  igen  at  græde.  „Vor 
himmelske  Fader  ved,  hvad  jeg  har 
brug  for. " 

De  eneste  andre  ejendele,  som 
Malous  familie  reddede  var  nogle 
uerstattelige  fotografier  -  fotogra- 
fier af  hendes  forældre,  da  de  var 
unge,  et  fotografi  af  familien,  klædt 
i  hvidt  på  deres  dåbsdag  og  et  fo- 
tografi af  familien  klædt  i  hvidt  den 
dag,  de  blev  beseglet  i  templet  i  Ma- 
nila. 

Siden  stormen  i  1987  har  Malou 
fået  eksamen  i  regnskab  og  har 
været  på  mission.  Ved  hjælp  af  do- 
nerede midler  og  materialer  har  fa- 
milien bygget  et  nyt  hus  på  det 
samme  sted  tæt  ved  havet,  fordi  de 
ikke  har  penge  til  at  købe  en  grund 
et  andet  sted.  På  væggen  hænger 
de  vandplettede  fotografier  og  Ma- 
lous eksamensbevis.  „Det  er  virke- 
lig et  mirakel  for  os,"  siger  hun, 
„en  storslået  lektie." 

„VI  KUNNE  HAVE  REDDET 
DET  BARN" 

„Da  jeg  blev  gift,"  siger  Consola- 
cion  Pilobello  fra  Pasay  City, 
„kunne  jeg  ikke  lave  mad,  og  jeg 
var  for  overtroisk  til  at  gå  til  læge  for 
at  få  hjælp  under  graviditeten. 
Vores  første  barn  døde." 

Hun  begynder  at  græde.  „Hvis 
jeg  blot  havde  været  medlem  af  Kir- 
ken dengang,  så  kunne  vi  have  red- 
det det  barn!" 

Efter  dåben  lærte  hun  om  vand- 
rensning, hygiejne,  ernæring,  før- 
stehjælp og  vaccinationer  i  Hjælpe- 
foreningen. „Jeg  lærte,  hvordan 
jeg  skulle  sørge  for  mine  børn,  mig 

selv  og  min  familie,"  siger  hun. 
Hendes  næste  7  børn  var  sunde. 
Hun  er  nu  wardets  hjemkund- 
skabsleder  -  og  underviser  i  det, 
hun  har  lært  -  og  hun  laver  mad  i 
sin  families  dristige  dinér  transpor- 
table. 

„HVAD  ER  DETTE 

FOR  EN  RESTAURANT?" 

Jovencio  Ilagan  smiler,  mens  han 
fortæller,  at  han  blot  ville  drille  mis- 
sionærerne lidt,  da  de  bankede  på 
hans  dør.  „Jeg  var  ikke  særlig  reli- 
giøs," siger  han.  Men  så  begyndte 
han  at  læse  i  Mormons  Bog.  Han 
fortæller,  at  mens  han  læste  i  Alma, 
„følte  jeg  den  varme  følelse,  som 
man  mærker  når  Helligånden  bæ- 
rer vidnesbyrd."  Jovencio,  Zenai- 
da  og  de  af  deres  seks  børn,  som  var 
gamle  nok,  fastsatte  en  dåbsdato. 

Men  tre  dage  før  dåben  „havde 
jeg  en  forretningsaftale  med  nogle 
af  mine  gamle  drikkekammerater," 
fortæller  han.  „De  overtalte  mig  til 
at  drikke  en  øl  sammen  med  dem. " 

Jovencio  fortalte  søstermissionæ- 
rerne, hvadhanhavde  gjort.  „Jeger 
sikker  på,  at  de  var  knust.  Jeg  sagde 
til  dem,  at  de  blot  skulle  fortsætte  og 
døbe  min  hustru  og  mine  børn,  så 
ville  jeg  følge  efter  senere.  Men  den 
meget  vise  distriktsleder  sagde  nej. 
Det  var  et  utroligt  stort  pres,  kan  I 
tro!  Min  familie  kunne  ikke  blive 
døbt!  Åh,  jeg  kæmpede!"  En  uge 
senere  blev  de  alle  døbt. 

Snart  efter  blev  Jovencio  Unge 
Mænds  præsident  og  Zenaida  blev 
præsidentinde  for  Hjælpeforenin- 
gen. Sidenhar  de  haft  mange  kaldel- 
ser, bl.a.  har  han  været  regionalre- 


præsentant og  missionspræsident. 
Familien  Ilagans  liv  forandrede  sig 
på  mange  måder.  „Vi  har  et  data- 
indtastningsbureau, "  siger  han, 
„og  mange  gange  har  vi  måttet 
arbejde  om  søndagen  for  at  nå  det 
hele  til  tiden.  Men  efter  at  vi  havde 
sluttet  os  til  Kirken,  besluttede  vi,  at 
vi  ikke  ville  arbejde  om  søndagen. 
Derfor  mistede  vi  nogle  kunder. 
Men  det,  vi  tjente  i  løbet  af  ugens 
seks  dage,  var  meget  mere  end  det, 
vi  plejede  at  tjene,  når  vi  arbejdede 
over  ugens  syv  dage . " 

Så  fik  de  mulighed  for  at  åbne  en 
restaurant,  mens  de  stadig  havde 
deres  bureau. 

„Men  vi  havde  aldrig  åbent  om 
søndagen.  Vi  serverede  aldrig  øl 
eller  kaffe .  Vi  solgte  aldrig  cigaretter 
-  eller  noget  som  helst,  som  vi  følte, 
var  imod  visdomsordet.  Nogle  kun- 
der sagde:  ,Hvad  er  dette  for  en  re- 
staurant?' Og  så  gik  de!  Men  vi 
havde  en  god  familieatmosfære  og 
henvendte  os  til  en  anden  målgrup- 
pe." 

Nogle  få  år  senere  solgte  de  re- 
stauranten med  fortjeneste.  Joven- 
cio blev  ansat  som  leder  for  Kirkens 
distributionscenter  i  Manila.  Sene- 
re arbejdede  han  med  optegnelser 
over  medlemmer  og  statistik  samt 
med  databehandling.  I  øjeblikket  er 
han  områdeleder  for  Kirkens  timeli- 
ge afdeling. 

„Evangeliet  har  resulteret  i  en 
total  forandring  hos  min  mand," 
siger  søster  Ilagan.  „Evangeliet  gav 
os  en  fred,  jeg  aldrig  har  kendt  før. 
Og  vi  lærte  det  at  kende  på  rette 
tidspunkt  for  vores  børn."  Flere  af 
dem  har  været  på  mission  og  er  ble- 
vet gift  i  templet. 


Consolacion  Pilobello  (øverst) 
erhjemkundskabsleder;  hendes 
mand,  Isidoro,  er  patriark. 
Jevencio  og  Zenaida  Ilagan 
(i  midten)  var  det  andet  filippinske 
ægtepar,  der  blev  kaldet  til  at 
præsidere  overen  mission.  Lindo 
Casinillo  (til  højre)  siger,  at 
trofasthed  er  „et  spørgsmål  om  at 
finde  en  måde  at  være  lydig  på. " 
Andre  medlemmer  fortæller  om, 
hvordan  de  blev  beskyttet  fra 
lavastrømmene  fra  vulkanen 
Mayon. 

PERLA,  PRÆSIDENTEN 
OG  CYKLEN 

Da  Perla  fik  et  vidnesbyrd  om 
Mormons  Bog,  ville  hun  gerne 
døbes.  Men  hendes  forældre  ville 
ikke  høre  tale  om  det.  Hun  var  28  år 
gammel  og  behøvede  ikke  deres  til- 
ladelse, men  hun  ønskede  ikke  at 
såre  dem.  Til  sidst  hæklede  hun  sit 
eget  dåbstøj  og  blev  døbt. 

Hendes  næste  dilemma  var, 
hvordan  hun  skulle  betale  tiende.  I 
årevis  havde  Perla  undervist  i  de 
små  klasser  i  skolen.  Som  den  ene- 
ste, der  tjente  penge  i  familien, 
havde  hun  altid  givet  sin  far  hele  sin 
løn.  Og  nu  ville  hun  ikke  tilbagehol- 
de hverken  lønnen  eller  tiendebelø- 
bet fra  ham.  I  stedet  begyndte  hun 
at  hækle  for  andre  efter  skoletid  og 
betalte  alt  det,  hun  tjente  ved  det, 
som  tiende  for  begge  indkomster. 

Efter  at  Perla  havde  været  på  mis- 
sion i  Manila,  vendte  hun  atter  til- 
bage til  undervisningen  og  mødte 
Liciano  de  Guzman,  en  47-årig 
ungkarl,  som  også  var  lærer.  Han 
studerede  evangeliet  og  blev  døbt. 
De  blev  gift  og  har  nu  to  små  døtre, 
Ruth  og  Esther. 

Otte  år  efter  Licianos  dåb,  blev 
han  kaldet  som  præsident  for 
Lingayen  stav.  Som  de  fleste  kir- 
keledere i  Filippinerne  har  præsi- 
dent de  Guzman  ingen  bil,  ingen  te- 
lefon og  kun  begrænset  med  penge 
til  offentlige  transportmidler.  Han 
har  dog  en  cykel.  Som  59-årig  cy- 
kler han  til  sine  møder  og  opgaver  - 
op  til  tre  timers  kørsel  frem  og  tilba- 
ge. Han  har  en  madpakke  med  sig, 
fordi,  som  han  siger: 

„Jeg  vil  ikke  ligge  medlemmerne 


til  byrde  med  at  spise  deres  mad" . 
Det  kan  være  farligt  at  cykle  på  de 
filippinske  overfyldte  hovedveje. 
Men  præsident  Guzman  siger: 
„Når  jeg  er  i  Herrens  tjeneste,  be- 
skytter han  mig."  Engang  var  en 
bus  ved  at  overhale  en  jeep,  og 
stavspræsidenten  -  på  cykel  -  blev 
fanget  i  midten.  „Alle  troede  jeg 
ville  blive  dræbt,"  siger  han.  „Men 
så  var  det,  som  om  en  stærk  vind 
løftede  mig  op  og  væk  fra  bussen. 
Cyklen  blev  ikke  skadet,  og  der 
skete  intet  med  mig.  Alle  var  over- 
raskede, da  de  så  mig  i  live.  Jeg  var 
også  overrasket!" 

„JEG  HØRTE  ET  BARNS 
STEMME" 

For  at  komme  til  familien  Mona- 
res et-værelses  hjem  i  byen  Cebu, 
må  man  gå  gennem  en  labyrint  af 
smalle,  overfyldte  gyder.  Når  man 
går  ind  i  det  lille  rum,  ser  man  den 
lille  reol,  hvor  en  af  hylderne  er 
fyldt  med  nye  eksemplarer  af  Mor- 
mons Bog  til  at  forære  bort.  „Vores 
søn  er  på  mission,"  forklarer  San- 
tos Monares. 

Bror  Monares  køber  og  sælger 
varer  på  gaden  i  håbet  om  at  tjene  til- 
strækkeligt til  at  forsørge  sin  fami- 
lie. Da  han  og  hans  hustru,  Julieta, 
til  at  begynde  med  talte  om  at  tage  til 
templet,  ville  Julieta  ikke  sætte 
håbet  for  højt.  Hun  følte,  at  det  var 
nyttesløst  endog  at  begynde  at 
spare  op  til  turen  der  foregår  med 
skib.  Og  så  blev  bror  Monares  syg 
meget  længe .  Men  på  en  eller  anden 
måde  fik  de  skrabet  penge  nok  sam- 
men, så  de  selv  og  fire  af  deres  børn 
kunne  tage  af  sted. 

Præsident  de  Guzman  (herover)  siger  farvel 
til  sin  hustru  Perla  og  deres  døtre,  Ruth  og  Esther, 
da  han  tager  af  sted  på  sin  cykel  for  at  udføre 
nogle  opgaver  i  Kirken.  Santos  og  Julieta  Monares 
(til  højre)  og  to  af  deres  børn,  Hazel,  14,  og 
Vicenta,  20,  siger,  at  de  „glemte  alle 
problemerne  i  verden  udenfor",  da 
de  gik  ind  i  templet. 

Ellen  og  César  Dichoso  (herover)  blev 
gift  i  templet  i  Manila,  hvor  sessionerne 
foregår  på  syv  sprog.  Medlemmer  af  Rosario 
gren  tog  hjemmefra  klokken  et  om  natten  i  denne 
jeepney  (til  venstre)  for  at  tage  til  templet. 
Nogle  dage  er  der  så  mange  medlemmer 
på  besøg  i  templet,  at  man  må  vente  to 
eller  tre  timer  på  en  session. 

Da  søster  Monares  gik  hen  på  måtte  være  i  kirke  meget  tidligt  „vores  biskop  fortalte  os,  at  det 

markedet  for  at  købe  mad  til  rejsen,  søndag  morgen,   men  jeg  havde  ikke  drejer  sig  om  at  have  plads  til 

var  der  en,  der  stjal  alle  hendes  ikke   noget  vækkeur.    Lørdag  nat  en  have,  det  drejer  sig  om  at  finde 

madpenge  fra  hendes  lomme.  Hun  brugte  jeg  ikke  mit  moskitonet,  så  en  måde,  hvorpå  man  kan  adlyde 

var  atter  fristet  til  at  give  op.  Men  myggene  stak  mig,  og  så  vågnede  princippet,"  siger  Lindo.  Så  han 

fasteofferpenge  hjalp  med  at  betale  jeg  tidligt  om  morgenen.  Det  lyder  improviserede.  „Jeg  fik  fat  i  noget 

for  maden  og  så  kunne  de  endelig  underligt,   men   det  virkede.   Jeg  træ  og  lavede  en  kasse.  Så  tog  jeg 

tage  til  templet  i  Manila  i  april  1990.  kom  aldrig  for  sent."  flere  busture  ud  på  landet  og  tog 

„I  templet  glemte  vi  alle  proble-  Engang  arbejdede  han  og  grens-  sække  af  jord  med  tilbage.  Jeg  plan- 

merne   i  verden  udenfor, "   siger  sekretæren  i  syv  timer  for  at  prøve  tede  grøntsager. " 

bror  Monares.  at  rette  en  fejl  i  en  rapport.  Da  sek-  Da  jordskælvet  kom  i  1990,  var  de 

Den  20-årige  Vicenta  er  enig.  „Da  retæren  gik  til  middag,  fortæller  glade  for,  at  de  have  lagt  ris  og  dåse- 
vi  blev  beseglet  til  min  lillebror,  Lindo,  „gik  det  op  for  mig,  at  vi  mad  i  et  skab.  Selv  om  deres  lejlig- 
som  døde  lige  efter  at  han  var  blevet  ikke  havde  indledt  med  bøn,  s  å  j  eg  hedskompleks  blev  ødelagt,  kunne 
født,  hørte  jeg  et  barns  stemme!"  knælede  ned  og  undskyldte  over  de  redde  og  bruge  noget  af  deres 
For  hende  var  det  et  vidnesbyrd  for  vor  himmelske  Fader,  at  vi  ikke  forråd. 

om,     at    han    accepterede    ordi-  havde  bedt  først.  Jeg  bad  om  hans  „Vi  gør  vores  bedste,"  siger  han 

nansen.  hjælp.  Da  jeg  var  færdig,  såjegigen  på  sin  beskedne  måde.   „Herren 

på  papirerne,  og  lige  der  fandt  jeg  ved,  om  man  gør,  hvad  man  kan." 

„HERREN  VED,  OM  MAN  GØR,  løsningen  på  problemet." 

HVAD  MAN  KAN"  Da  Lindo  og  Annabelle  beslutte-  „ET  TROENDE  FOLK" 
de  at  gifte  sig,  tjente  han  kun  nok  til 

Da  den  18-årige  Lindo  Casinillo  at  forsørge  sig  selv.  I  begyndelsen  Isidoro  B.  Pilobello  er  stavspatri- 

blev  præsenteret  for  Kirken  kunne  tøvede  hendes  forældre,  som  også  ark  og  tempelbesegler.  „Underti- 

han  hverken  tale  eller  forstå  særlig  var  medlemmer  af  Kirken,  med  at  den  bliver  jeg  overrasket,"  siger 

meget  engelsk.  Men  da  Mormons  give  tilladelse  til  ægteskabet.  Han  han,  idet  han  henviser  til  de  velsig- 

Bog  ikke  var  tilgængelig  på  hans  siger:  „Men  jeg  lovede  dem,  at  vi  nelser,  der  bliver  lovet  de  filippin- 

sprog,  læste  han  den  på  engelsk,  ville  gøre  vores  bedste  for  at  adlyde  ske  sidste  dages  hellige  i  deres  pa- 

„  Jeg  blev  ved  med  at  læse  den,  selv  befalingerne,  og  at  Herren  ville  vel-  triarkalske  velsignelser. 

om  jeg  ikke  kunne  forstå  den,"  signe  os.  De  besluttede  at  stole  på  „Filippinerne  er  et  troende  folk," 

siger  han.    „Jeg  læste,   indtil  jeg  mig."  siger  ældste  George  I.  Cannon  fra 

kunne  forstå  den. "  Nu,  kun  nogle  få  Annabelle  havde  et  godt  job  på  et  De  Halvfjerds,  som  for  nyligt  virke- 

år  senere,  har  han  læst  den  syv  lægecenter.  „Men  profeten  havde  de  der  som  områdepræsident.  „De 

gange  fra  ende  til  anden.  Han  taler  sagt,  at  hvis  det  er  muligt,  skulle  er  et  åndeligt  folk.  Og  de  søger 

flydende  engelsk.  moderen   ikke    arbejde   uden   for  måder,  hvorpå  de  kan  forbedre  sig 

Efter  Lindo  havde  været  på  mis-  hjemmet,"  siger  han.  „Vi  stolede  selv.  De  anser  Kirken  for  at  være  et 

sion,  var  han  arbejdsløs  i  over  et  på  vores  lederes  råd,  og  hun  arbej-  sted,  hvor  man  kan  få  svar." 

år,  hvorpå  han  fik  et  dårligt  betalt  dede  ikke."  De  blev  velsignet  med  Gennem  deres  tro  på  Jesus  Kri- 

job.  Men  han  betalte  ærlig  tiende,  en  lille  dreng,  Kahivhan  -  og  nu  har  stus  finder  de  dem.  □ 

„Jeg  vidste,  at  tiende  ikke  var  det  Lindo  et  godt  arbejde,  og  de  har  en 

beløb,  man  betaler,  men  den  tro,  dejlig  lejlighed.  Marvin  K.  Gardner,  assisterende  re- 
man viser  Herren. "  Med  begrænset  plads  og  begræn-  daktørfor  Kirkens  internationale  tids- 

Han  var  stadig  enlig,  da  han  blev  sede  ressourcer  er  det  ikke  let  at  skrifter,  virker  som  biskop  i  Bountiful 

kaldet  som  grenspræsident.  „Jeg  have  en  have  eller  et  forråd.  Men  16.wardiBountifulUtahHeightsStav. 

DE  HELLIGE  I  FILIPPINERNE 


Hvorledes  eVCinaeliet  ØKONOMISKE  PROBLEMER  endog     stipendier     til     sådanne 

Mi                                                     kurser. 
P  Nationen  er  inde  i  en  periode  •  Nogle  medlemmer  danner  ko- 
med  økonomisk  fremgang,   men  operativer  for  at  fremstille  varer, 
Det  er,  som  om  vi  altid  hører  om  fremgangen  er  langsom.  Den  årlige  som  sælges  med  fortjeneste  -  som 
dette  lille  ørige.  Filippinerne  synes  gennemsnitlige  indkomst  pr.  per-  f.eks.  flettede  kurve,   møbler  og 
at  møde  den  ene  dramatiske  ud-  son  svarer  til  4700  danske  kroner,  mursten. 

fordring  efter  den  anden.  Når     kirkemedlemmerne     bliver  •  Mange     kirkebygninger     har 

Hvad    betyder    evangeliet    for  spurgt  om,  hvad  der  er  deres  stør-  haver  -  ikke  kun  for  at  imødekom- 

dem?  ste  udfordring,    er  svaret  oftest:  me    medlemmernes    umiddelbare 

„Overlevelse  -  det  daglige  pro-  behov,  men  også  for  at  undervise  i 

NATURKATASTROFER  blem,  at  få  nok  at  spise."  Filippin-  havebrug. 

ske  familier  er  normalt  store.  Og  •  En  symaskine  er  standardud- 
Filippinerne   kan  forvente   om-  medlemmerne  af  den  udvidede  fa-  styr  i  alle  kirkebygninger,  og  un- 
kring  20  tyfoner  om  året,  hvoraf  ca.  milie  bor  ofte  i  samme  hus,  hvor  de  dervisning  i  syning  gives  regel- 
en fjerdedel  resulterer  i  katastrofale  hjælper  hinanden  på  tidspunkter,  mæssigt    ved    Hjælpeforeningens 
mængder  af  monsoon-regn,  stor-  hvor   der   er   arbejdsløshed   eller  hjemkundskabsmøder.      Søstrene 
me  og  oversvømmelser.  De  aktive  andre  timelige  behov.  Deter  almin-  lærer  at  sy  til  deres  familier.  Nogle 
vulkaner  udspyer  af  og  til  ødelæg-  deligt,  at  der  kun  er  én  forsørger  -  søstre  er  også  i  stand  til  at  supplere 
gendelava.  Jordskælv  er  hyppige.  I  af  og  til  en  teenager  -  i  en  stor  fa-  familiens  indkomst  ved  hjælp  af 
1988  ramte  tre  store  tyfoner  og  to  milie.  deres  syning, 
jordskælv  området  i  løbet  af  en  pe-  Omkring    88%    af    filippinerne 
riode  på  seks  uger.  kan  læse   og   skrive.    Og   univer-  POLITISK  URO 
Hvorledes  evangeliet  hjælper:  sitetsstudier     priorieteres     meget 

•  Sidste  dages  helliges  møde-  højt.  Men  arbejdsløsheden  hær-  De  filippinske  øer  blev  domineret 
lokaliteter  bliver  nødhjælpscentre,  ger  selv  blandt  de  højt  uddan-  af  Spanien  fra  1521  til  1898.  Der- 
hvor  ofre  -  uanset  religion  -  kan  nede.  næst  varede  De  Forenede  Staters 
modtage  mad,  husly  og  lægehjælp  Hvorledes  evangeliet  hjælper:  besættelse  indtil  1946.  Siden  natio- 
samt  følelsesmæssig  og  åndelig  •  Kirkens  ledere  underviser  i  fa-  nen  blev  en  uafhængig  republik, 
opmuntring.  steloven  -  deriblandt  i  at  give  gav-  har  der  været  politisk  uro.  Forskel- 

•  Kirken  har  givet  såsæd  og  milde  fasteofre.  lige  modstandsgrupper  fortsætter 
andre  materialer  til  bønder,  som  •  En  serie  af  lektier  om  uaf-  aktivt  med  at  udfordre  regeringen, 
har  mistet  deres  afgrøde  under  hængighed  gives  i  alle  ward  -  mens  de  skaber  en  del  uro  og  spæn- 
oversvømmelserne.  kurser  med  temaer  som  sundhed,  dinger. 

•  Præstedømmets     kvorummer  ernæring,   hygiejne  og  budgette-  Hvorledes  evangeliet  hjælper: 

og  spejdertropper  har  indsamlet  ring.  •  Kirken  opmuntrer  de  hellige  til 

materiale  og  har  hjulpet  med  at  •  Missionærægtepar  virker  som  at  adlyde,  ære  og  opretholde  loven 

genopbygge  huse,   der  er  blevet  jobspecialister,    og   hjælper   med-  (se  12.  trosartikel), 

ødelagt  ved  jordskælv  og  tyfoner.  lemmerne  med  at  finde  jobs  eller  •  De  fleste  medlemmer  prøver  at 

•  Under  en  alvorlig  tørke  og  forbedre  deres  beskæftigelse.  holde  sig  fra  problemerne  og  ind- 
deraf  følgende  el-mangel  i  marts  •  Kirkens  ledere  opmuntrer  ordne  sig  under  forskellige  gener 
1990  afholdt  medlemmerne  en  faste  medlemmerne  til  at  tilmelde  sig  of-  som  udgangsforbud  og  kontrol  på 
for  at  det  måtte  regne.  Det  regnede  fentligt    støttede    erhvervsfaglige  hovedvejene. 

næste  dag.  grunduddannelser     og     tilbyder  •  Under  kupforsøget  i  december 

Kirkelederne  i  Filippinerne  opmuntrer 
unge  mænd  og  unge  piger  til  at  tage  offentligt 
støttede  erhvervsfaglige  grunduddannelser. 
Benjamin  Josol,  jun.,  hjemvendt  missionær, 
som  nu  har  hustru  og  barn,  deltager  i  et 
kursus  sammen  med  22  andre  elever  — 
hvoraf  1 5  er  medlemmer  af  Kirken. 


1989  blev  medlemmer  og  ikke-me  el- 
lemmer på  øen  Mactan  evakueret 
til  en  kirkebygning  i  Cebu,  hvor 
Kirkens  medlemmer  sørgede  for 
mad  og  opmuntring.  „Denne  op- 
levelse   styrkede    os    -    medlem- 


merne og  lederne/'  siger  Remus 
Villarete,  regionalrepræsentant  i 
Cebu.  „Medlemmerne  inviterede 
ikkemedlemmerne  til  vidnesbyrd- 
møde  den  efterfølgende  søndag, 
så  de  kunne  udtrykke  deres  følel- 

ser,  og  derved  blev  nogle  mindre 
aktive  medlemmer  aktive." 

•  Medlemmerne  bærer  vidnes- 
byrd om,  at  Herren  har  beskyttet 
dem.  Nogle  fortæller  om,  at  de 
er  sluppet  uskadte  ud  af  kryd- 
sild, andre  fortæller  om,  at  de  er 
blevet  trøstet  efter  deres  kæres 
død.  I  december  1989  forsøgte 
oprørstropper  at  trænge  ind  i  temp- 
let, men  tempeltjenerne  overtalte 
dem  til  ikke  at  gøre  det.  I  stedet 
besatte  oprørstropperne  en  tid  tem- 
pelannekset. Under  kampene  blev 
tempelannekset  beskadiget,  mens 
gæstehjemmet  blev  alvorligt  beska- 
diget. Men  selve  templet  forblev 
mirakuløst  uskadt. 

SPROGPROBLEMER 

Man  taler  87  sprog  og  dialekter 
i  dette  lille  land.  Engelsk,  som 
er  det  næstvigtigste  sprog  for 
næsten  halvdelen  af  indbyggerne, 
forener  dem.  Men  brugen  er  be- 
grænset, og  nogle  medlemmer 
giver  sprogproblemer  skylden  for 
at  de  ikke  kommer  i  kirke.  Mange 
missionærer,  selv  nogle  af  dem,  der 
kommer  fra  Filippinerne,  skal  lære 
et  nyt  sprog  for  at  kunne  kommuni- 
kere tilfredsstillende  med  indbyg- 
gerne. 

Hvorledes  evangeliet  hjælper: 

•  Medlemmerne  opmuntres  til  at 
tale  deres  eget  sprog  ved  møderne. 
Oftes  gives  lektier  og  taler  i  Kirken 
i  en  blanding  af  engelsk  og  det  loka- 
le sprog. 

•  Mormons  Bog  og  nogle  af  Kir- 
kens andre  materialer  bliver  over- 
sat til  de  otte  mest  almindelige  filip- 
pinske sprog.  □ 


DE  HELLIGE  I  FILIPPINERNE 


Inden  længe  er  der 
en  million  filippinske 
sidste  dages  hellige 

I  øjeblikket  er  der  flere  end 
250000  medlemmer  af  Kirken  i  Fi- 
lippinerne. Og  medlemstallet  for- 
dobles hvert  fjerde  år.  Ved  afslut- 
ningen af  1990'erne  vil  der  sand- 
synligvis være  en  million  sidste 
dages  hellige  i  Filippinerne. 

Hvorfor  er  der  så  bemærkelse- 
sværdig en  vækst?  Den  væsentlig- 
ste årsag  har  nok  noget  at  gøre 
med,  at  Filippinerne  i  modsætning 
til  sine  asiatiske  naboer  er  en  kri- 
sten nation.  Som  resultat  af  fire  år- 
hundreders spansk  og  amerikansk 
herredømme  er  mere  end  90%  af 
folket  allerede  kristne.  Og,  siger 
ældste  L.  Lionel  Kendrick,  område- 
præsident, „de  er  et  åndeligt  føl- 
somt, modtageligt  og  troende 
folk." 

Men  en  anden  grund  er  den,  at 
det  er  den  filippinske  natur  at  dele, 
hvad  man  har.  „Alle  har  venner 
eller  slægtninge  blandt  ikke-med- 
lemmer,  som  vi  kan  undervise," 
siger  en  missionær.  „De  fleste  af 
vores  henvisninger  kommer  fra 
medlemmer." 

„Vi  lægger  bånd  på  den  stærke 
vækst  ved  at  koncentrere  os  om  fa- 
milierne," siger  ældste  George  R. 


Hill  III,  forhenværende  område- 
præsident. Fuldtidsmissionærerne 
bliver  bedt  om  at  bruge  op  til  30  %  af 
deres  tid  på  genaktivering  og  le- 
dertjeneste. Alligevel  stiger  dåbs- 
tallet. 

Hvad  er  historien  bag  denne 
vækst? 

•  I  1945,  under  anden  verdens- 
krig, blev  der  oprettet  grene  af  kir- 
ken til  det  militære  personnel. 
Maxine  Grimm,  en  sidste  dages 
hellig,  der  tjente  i  Røde  Kors,  intro- 
ducerede evangeliet  for  fru  Aniceta 
Fajardo,  som  blev  døbt  -  den  første 
sidste  dages  hellige  omvendte  på 
Filippinerne. 

•  Under  Koreakrigen  i  1953 
vendte  amerikanske  soldater  tilba- 
ge, og  et  distrikt  for  militært  per- 
sonnel blev  atter  oprettet. 

•  I  1955  indviede  præsident  Jo- 
seph Fielding  Smith  Filippinerne  til 
evangeliets  forkyndelse.  Missione- 
ringen kunne  dog  ikke  begynde 
endnu  på  grund  af  visarestrikti- 
oner. 

•  Den  28.  april  1961  mødtes  æld- 
ste Gordon  B.  Hinckley  med  en  lille 
gruppe  kirkemedlemmer  i  Fort 
McKinley  War  Memorial  Cemen- 
tery  i  Manila  og  bad  en  særlig  bøn 
for  værket.  Missionærerne  ankom 
en  uge  senere.  Ruben  Gapiz,  i  øje- 
blikket missionspræsident,  var 
en  af    de    første    medlemmer    af 


Kirken  på  Filippinerne.  „Da  præ- 
sident Hinckley  bad  sin  bøn  på 
kirkegården,"  fortæller  Ruben, 
„bad  han  om,  at  der  måtte  være 
mange  filippinere,  som  ville  blive 
døbt  og  blive  ledere  af  Kirken  her. 
Det  var  meget  profetisk.  Det  er  ved 
at  ske!" 

•  I  et  land  der  kun  består  af 
300000  kvadratkilometer,  har  Kir- 
ken 12  missioner.  1250  af  de  1650 
fuldtidsmissionærer  er  filippinere. 
Fem  af  de  nuværende  missions- 
præsidenter  og  syv  regionalre- 
præsentanter er  filippinere.  39  af 
40  stave  og  alle  60  missionsdis- 
trikter  har  filippinske  præsiden- 
ter. 

•  Nuværende  tilmeldte  i  semi- 
nar og  institut  er  15000. 

•  Der  findes  et  slægtshistorisk 
center  i  Manila  og  filialer  af  de 
slægtshistoriske  biblioteker  i  næ- 
sten alle  stave  samt  i  nogle  di- 
strikter. 

•  80  missionærægtepar  virker  i 
de  12  missioner  for  at  hjælpe  med  at 
oplære  nye,  uerfarne  ledere. 

•  Kirken  bygger  i  øjeblikket  små 
kirkebygninger  af  lokale  materialer 
til  en  brøkdel  af  prisen  på  standard- 
bygninger. Disse  kirkebygninger 
bygges  tættere  ved  medlemmernes 
hjem.  Medlemmerne  byder  foran- 
dringerne velkomne,  da  transport 
er  ret  dyr.  □ 


Ligesom  mange  lokale  missionærer  er  ældste 

Dominador  Caday  jun.  og  ældste  Restituto  Bajarin 

fra  Davao-missionen  nyligt  omvendte,  hvis  forældre 

ikke  er  medlemmer.  De  fleste  af  missionærerne  i 

Filippinernes  12  missioner  er  indfødte  filippinere. 

Kenneth  S.  Rogerson 


Radmila  Ranovic 

Hun  fandt  selv  ud  af  det 


Radmila  Ranovic  vidste  ikke,  at  hendes  beslutning  om  at  blive  hos  sine  forældre  i  Schweiz 
i  stedet  for  at  gå  i  skole  i  Jugoslavien,  skulle  ændre  hendes  liv. 


Radmila  var  14  år  gammel,  da  hendes  fami- 
lie flyttede  fra  Jugoslavien  til  Schweiz.  Hun 
troede  ikke,  at  det  ville  betyde  noget,  om 
hun  gik  i  skole  i  Schweiz  eller  i  Jugoslavien. 
Men  i  Schweiz  fire  år  senere  bankede  missionærerne 
på  hendes  dør. 

„Jeg  var  enebarn  og  mine  forældre  ville  ikke  sende 
mig  til  Jugoslavien,"  siger  Radmila.  „Når  jeg  ser  tilba- 
ge på  de  år,  tror  jeg,  at  vor  himmelske  Fader  ønskede, 
at  jeg  blev  i  Schweiz.  Jeg  blev  beredt  til  at  modtage 
evangeliet." 

Radmila  blev  født  og  gik  i  skole  i  Sarajevo,  som 
ligger  midt  i  Jugoslavien.  Der  fik  hun  at  vide,  at  reli- 
gion ikke  var  nødvendig.  Hendes  far  troede  ikke  på 
Gud,  og  hendes  mor  var  ikke  aktiv  i  sin  kirke.  „Jeg 
vidste  slet  ikke,  hvad  Bibelen  var,"  ler  Radmila.  „Jeg 
havde  hørt  om  David  og  Goliat,  men  jeg  troede,  at  de 
var  personer  fra  den  græske  eller  den  romerske  myto- 
logi." 

Men  i  skolen  i  Schweiz  mødte  Radmila  mennesker, 
som  var  aktive  i  deres  religiøse  tro.  Her  begyndte  hun 
at  stille  sig  selv  spørgsmål  om  Gud,  Jesus  Kristus  og 
formålet  med  livet.  På  dette  tidspunkt  begyndte  hun  at 
skrive  med  en  penneveninde,  som  hun  fandt  via  en 
finsk  organisation.  Hendes  penneveninde  var  en  pige 
i  New  Zealand,  som  var  medlem  af  Kirken.  Selv  om 
hun  aldrig  nævnte  sin  religion  i  sine  breve,  fortalte 
hun  Radmila,  at  hun  havde  nogle  venner  i  Schweiz, 
som  ville  komme  og  besøge  hende.  Radmila  glædede 
sig. 

Nogle  få  måneder  senere,  i  september  1974,  fik  hun 
besøg  af  fire  pænt  klædte  unge  mænd.  Radmila  sagde: 
„Åh  ja,  jeg  har  ventet  på  jer.  Kom  indenfor."  Radmila 


smiler,  når  hun  mindes,  hvor  glade  de  blev  ved  hendes 
velkomst. 

Da  det  endelig  gik  op  for  hende,  at  de  aldrig  havde 
været  i  New  Zealand,  og  at  de  repræsenterede  „mor- 
mon-kirken", fortalte  hun  dem,  at  hun  ikke  var  inte- 
resseret i  deres  budskab.  De  overraskede  hende  ved 
høfligt  at  begynde  at  trække  sig  tilbage.  Men  da  de  gik, 
spurgte  en  af  missionærerne:  „Kender  du  forresten 
Kresimir  Cosic?" 

Det  ændrede  alt.  „Alle  i  Jugoslavien  kender 
Kresimir,"  fortæller  hun.  „Han  er  en  rigtig  sportshelt 
i  Jugoslavien." 

I  begyndelsen  af  70'erne  spillede  Kresimir  Cosic 
basketball  for  Brigham  Young  University,  og  blev  døbt 
ind  i  Kirken.  Han  vente  derefter  tilbage  til  Jugoslavien 
og  spillede  for  det  jugoslaviske  basketball-landshold 
og  hjalp  dem  med  at  vinde  guldmedaljen  ved  de  olym- 
piske lege  i  1980. 

„Jeg  spekulerede  på,  hvordan  missionærerne  havde 
hørt  om  ham,"  siger  Radmila.  Mens  de  talte  om 
br.  Cosic,  fortalte  missionærerne  om  hans  forhold  til 
Brigham  Young  University  og  til  Kirken.  De  inviterede 
Radmila  til  at  komme  til  en  præsentation  i  den  lokale 
gren,  og  hun  indvilligede  i  at  komme. 

Da  Radmila  gik  ind  i  den  lille  kirke  i  kælderen  i  et  lej- 
lighedskompleks, var  det  første,  hun  bemærkede,  et 
skilt,  hvorpå  der  stod:  „Guds  herlighed  er  intelli- 
gens." 

„Jeg  blev  straks  imponeret  og  rørt,"  siger  hun.  „Jeg 
var  blevet  belært  om,  at  religiøse  mennesker  ikke  var 
intelligente,  og  at  de  endog  ikke  søgte  at  lære.  Jeg  øn- 
skede at  lære  noget."  Præsentationen  handlede  om 
Mormons  Bog.  „Det  var  som  om,  at  alt  i  præsenta- 

Fra  det  øjeblik  Radmila  blev  omvendt,  havde 
hun  aldrig  mere  trang  til  at  ryge.  Nu  er  hun  ved 
at  færdiggøre  en  uddannelse  i  fysioterapi  ved 
Brigham  Young  University. 


tionen  fokuserede  på,  at  jeg  selv  kunne  finde  ud  af  om 
det,  jeg  hørte,  var  sandt  eller  ej,"  mindes  Radmila. 
„Det  var  ikke  nødvendigt,  at  nogen  fortalte  mig,  at  det 
var  sandt  -  jeg  kunne  læse  og  selv  spørge  Gud." 

Hun  fik  Mormons  Bog  på  tysk,  tog  den  med  hjem  - 
og  satte  den  på  en  hylde. 

Nogle  få  måneder  senere,  omkring  juletid,  begyndte 
Radmila  at  høre  mere  om  Jesus  Kristus.  Der  var  en  ud- 
sendelse i  fjernsynet  om  hans  liv,  og  mennesker  talte 
mere  om  ham.  Hun  fik  et  ønske  om  at  lære  noget  om 
ham,  og  hun  huskede  Mormons  Bog.  Hun  begyndte  at 
læse  den.  „Jeg  kunne  ikke  forstå  noget  af  det, "  husker 
hun.  „Det  var  ikke  det  tyske,  der  var  for  vanskeligt  for 
mig,  det  var  bare  det,  at  jeg  ikke  forstod  ord  som  f  .eks. 
omvendelse,  fordi  jeg  aldrig  havde  hørt  dem  før." 

Hun  besluttede  at  ringe  til  missionærerne  for  at  få 
hjælp.  På  samme  tidspunt  bad  to  nye  missionærer  om 
inspiration  om,  hvilke  af  de  undersøgere  de  havde  stå- 
ende på  deres  liste,  de  skulle  besøge.  De  følte  begge,  at 
Radmila  havde  brug  for  dem.  Da  de  bankede  på  døren, 
åbnede  hun  den  og  sagde  igen:  „Åh  kom  ind,  jeg  har 
ventet  på  jer." 

Hun  ville  stadig  ikke  have  missionærlektierne,  men 
hun  fastsatte  en  studieplan  sammen  med  dem.  Hver 
uge  læste  hun  ti  kapitler  i  Mormons  Bog,  nedskrev 
sine  tanker  og  talte  så  med  missionærerne  om  dem. 

„De  var  meget  tålmodige  med  mine  af  og  til  provo- 
kerende og  uvæsentlige  spørgsmål,"  siger  hun.  „En- 
gang bad  jeg  dem  om  ikke  at  komme,  fordi  jeg  ikke 
havde  læst  hele  ugen.  De  foreslog,  at  vi  læste  sammen. 
Vi  begyndte  med  at  læse  om  Ammon,  men  så  sagde 
de,  at  de  blev  nødt  til  at  gå.  Jeg  kunne  ikke  tro  det.  For 
første  gang  begyndte  jeg  at  føle  Ånden  og  blive  begej- 


stret for  bogen.  Så  snart  de  var  gået,  gik  jeg  ind  på  mit 
værelse  og  læste  historien  færdig." 

Så  begyndte  Radmila  at  bede  om  Mormons  Bog.  En 
dag,  da  hun  læste  i  3  Nephi  om  Frelserens  besøg  på  det 
amerikanske  kontinent,  følte  hun  pludselig  meget 
stærkt,  at  det  alt  sammen  virkelig  var  sket.  Hun  følte, 
at  Frelseren  var  virkelig,  og  hun  kunne  ikke  nægte  det 
mere.  „Det  passede  alt  sammen, "  siger  hun.  Da  missi- 
onærerne atter  kom,  hjalp  de  hende  med  at  forstå, 
hvordan  Helligånden  besvarer  bønner,  og  hun  accep- 
terede deres  udfordring  til  dåb.  „Nu,"  sagde  missio- 
nærerne, „skal  vi  give  dig  lektionerne." 

„Da  jeg  vidste,  at  det  hele  var  sandt,  var  jeg  rede  til 
at  acceptere  alle  befalingerne  -  tiende,  visdomsordet, 
alt  -  fra  begyndelsen,"  siger  Radmila.  „For  eksempel 
havde  jeg  fra  det  øjeblik  ikke  nogen  trang  til  at  ryge 
igen." 

Radmila  blev  døbt  den  22.  februar  1975  i  Ziirich  i 
Schweiz.  Senere  flyttede  hun  tilbage  til  Beograd  i  Ju- 
goslavien, hvor  Kirken  netop  var  blevet  organiseret.  I 
1981  virkede  hun  som  fuldtidsmissionær  i  Montreal  i 
Canada,  som  den  første  missionær,  der  er  kaldet  fra  Ju- 
goslavien. I  øjeblikket  er  hun  ved  at  færdiggøre  en  ud- 
dannelse i  fysioterapi  ved  Brigham  Young  University  i 
Provo  i  Utah.  Hun  hjælper  også  med  at  oversætte  Kir- 
kens materialer  til  serbokroatisk,  et  af  de  sprog,  der 
tales  i  Jugoslavien. 

Når  Radmila  ser  tilbage,  siger  hun,  at  hun  føler,  at 
vor  himmelske  Fader  har  udført  mange  mirakler  i  hen- 
des liv.  Engang  satte  hun  spørgsmålstegn  ved  Guds 
eksistens.  Nu  ved  hun,  at  Gud  har  stor  kærlighed  til 
hende,  og  hun  ønsker  at  tjene  ham  på  de  måder,  hun 
kan.  □ 

Kellene  Ricks 


HÅRDTARBEJDENDE  BRIGHAM 


1 .  Brigham  Young  voksede  op  i  den  nordøslige  del  af  De  Forenede  Stater  i  begyndelsen  af  1800-tallet.  Hans  for- 

2  ældre  og  deres  elleve  børn  arbejdede  meget  hårdt  for  at  rydde  landet  og  bygge  en  familiegård. 

2 

I  2.  Brigham  gik  ikke  i  skole.  I  stedet  for  hjalp  han  sin  far  med  at  fælde  træer,  samle  og  brænde  småbuske,  flytte 

9  træstammer  og  med  at  grave.  Det  var  ikke  let  arbejde,  men  Brigham  nød  at  hjælpe  sin  far. 

c 

<  3.  Han  holdt  også  af  at  hjælpe  sin  mor.  Hun  lærte  ham,  hvordan  man  bager  brød,  vasker  op,  malker  køer  og  laver 

|  smør.  Da  Brigham  blev  ældre,  påstod  han,  at  han  var  bedre  end  mange  kvinder  til  husholdning! 


BØRNESTJERNEN 


4.  Da  Brigham  var  en  ung  mand,  havde  alle  hans  venner  hat  på,  uanset  om  de  arbejdede,  legede,  fiskede  eller  gik 
i  kirke.  Brigham  ville  også  gerne  have  en  hat,  men  han  vidste,  at  hans  familie  ikke  havde  råd  til  en. 

5.  Så  lærte  Brigham,  hvordan  man  fletter  strå,  og  så  lavede  han  selv  sine  hatte!  Han  havde  sin  hjemmelavede  hat 
på  om  sommeren,  når  det  var  varmt. 

6.  Da  det  blev  koldere,  havde  han  en  varmere  hat  på,  som  hans  søstre  havde  lavet  til  ham.  De  kaldte  den  en  „Jo 
Jackson  hat". 

7.  Selv  om  det  ikke  var  let  at  drive  en  gård,  kunne  Brigham  lide  at  arbejde  hårdt.  Han  forstod,  at  han  ville  blive 
dømt  i  henhold  til  sine  gode  gerninger.  Det  var  en  hjælp  for  Brigham,  at  han  ikke  var  bange  for  at  arbejde  hårdt, 
da  han  skulle  opfylde  sin  kaldelse  som  Jesu  Kristi  Kirke  af  Sidste  Dages  Helliges  anden  præsident.  □ 

GUDS  LYDIGE 
TJENERE 


Af  Laurel  Rohlfing 


„Salige  er  de,  som  hører  Guds  ord  og  bevarer  det" 
(Luk.  11:28). 


Kong  Nebukadnezar  fra  Babylon 
lod  lave  en  billedstøtte  af  guld  og 
befalede  hele  sit  folk  at  tilbede  den. 
Alle,  som  ikke  ville  falde  ned  og  til- 
bede billedstøtten,  skulle  kastes  i  den  gloende  ovn. 
Sjadrak,  Mesjak  og  Abed-Nego  var  Guds  trofaste 
tjenere.  De  fortalte  kongen,  at  de  ikke  ville  falde  ned 
og  tilbede  andre  end  vor  himmelske  Fader.  De  bar 
deres  vidnesbyrd  for  kongen  og  sagde:  „Vor  Gud, 
som  vi  dyrker,  kan  fri  os  af  den  gloende  ovn."  De 
tilføjede,  at  selv  om  Gud  ikke  valgte  at  redde  dem, 
sagde  de,  at  „din  gud  dyrker  vi  dog  ikke,  og  guld- 
billedstøtten, som  du  har  ladet  opstille,  tilbeder  vi 
ikke!"  (Daniel  3:17-18). 

Kong  Nebukadnezar  var  vred  og  befalede,  at  den 
gloende  ovn  skulle  gøres  så  varm  som  muligt,  og  at 
Sjadrak,  Mesjak  og  Abed-Nego  skulle  kastes  i  den. 
Ovnen  var  så  varm,  at  den  dræbte  de  soldater,  som 
kastede  dem  ind  i  den.  Da  kongen  så  ind  i  ovnen, 
blev  han  overrasket  over  at  se  de  tre  mænd  gå  om- 
kring -  og  sammen  med  dem  en  fjerde  person,  som 
så  ud  „som  en  gudesøn"  (Daniel  3:25). 

Da  kongen  bad  de  tre  mænd  om  at  komme  ud  af 
ovnen,  så  han,  at  hverken  deres  hår  eller  klæder  var 
blevet  brændt.  De  lugtede  endog  ikke  af  ild.  Kongen 
befalede  så  hele  sit  folk  at  respektere  Sjadraks, 
Mesjaks  og  Abed-Negos  Gud. 

Efter  denne  oplevelse  må  Sjadrak,  Mesjak  og 
Abed-Nego  have  vidst  med  endnu  større  sikkerhed, 


at  Gud  levede  og  passede  på  dem.  Ligesom  disse 
Guds  lydige  tjenere  kan  vi  styrke  vores  vidnesbyrd, 
når  vi  adlyder  vor  himmelske  Faders  befalinger  og 
lever,  som  han  ønsker,  vi  skal. 

Instruktioner 

Læs  hvert  sæt  gåder  på  de  følgende  sider  om 
personer  fra  skrifterne,  hvis  vidnesbyrd  var  stærkt, 
fordi  de  var  lydige  mod  Guds  befalinger.  Så  snart  du 
kan  gætte,  hvem  personerne  er,  så  skriv  hans  eller 
hendes  navn  på  linien  øverst.  Lim  figurerne  på  kar- 
ton, klip  dem  ud  og  lim  en  pind  på  hver  af  dem. 
Brug  figurerne  til  at  genfortælle  gåderne  til  dine 
venner  og  din  familie. 

Forslag  til  fællestid 

1.  Inddel  børnene  i  grupper  og  lad  dem  spille 
historier  fra  skriften  om  mænd  eller  kvinder,  som 
var  Guds  lydige  tjenere.  Lav  poser  med  enkle 
rekvisitter  eller  kostumer,  der  kan  bruges  til  hver 
historie. 

2.  Drøft  regler  og  love,  som  vi  skal  adlyde  i  vores 
familie,  i  skolen  og  i  vores  land.  Mindre  børn  kan 
fortælle  om,  hvordan  de  var  lydige  i  løbet  af  ugen, 
og  dernæst  kan  de  tegne  et  billede. 

3.  Drøft  Lære  &  Pagter  82:10.  Som  illustration 
forklares  nogle  naturlove.  F. eks.:  Hvis  man  taber 
en  genstand,  så  vil  den  altid  falde  ned  på  jorden; 
eller  hvis  man  gnider  sine  hænder  hurtigt  mod 
hinanden,  vil  de  blive  varme.  Resultaterne  vil 
altid  være  de  samme.  Når  vi  adlyder  Guds  love 
eller  befalinger,  vil  Herren  altid  holde  sine  løfter 
og  velsigne  os.  □ 

JOSEPH  SMITH,  JUN. 


1. 


2. 


3. 


a.  Jeg  blev  født  i  Jerusalem. 

b.  Min  far  var  profet  og  førte  sin 
familie  ud  i  ørkenen. 

c.  Jeg  adlød  min  far,  da  han  for- 
talte mine  brødre  og  mig,  at 
Herren  ønskede,  at  vi  skulle 
vende  tilbage  til  Jerusalem  for  at 
få  fat  i  messingpladerne  fra 
Laban. 

d.  Jeg  var  lydig  mod  Herren  og 
byggede  et  skib,  som  skulle  sejle 
min  familie  til  det  forjættede 
land. 


a.  Jeg  var  den  onde  kong  Noas 
præst. 

b.  Jeg  troede  på  profeten  Abinadis 
ord. 

c.  Jeg  døbte  mange  i  Mormons 
vande. 

d.  Jeg  var  lydig  mod  Guds  befalin- 
ger. Med  hans  myndighed 
grundlagde  jeg  hans  kirke  og 
var  højpræst  for  folket. 

(SeMosiahU,  18,23). 


a.  Jeg  var  forlovet  og  skulle  giftes 
med  Josef. 

b.  En  engel  besøgte  mig  og  fortalte 
mig,  at  jeg  skulle  være  mor  til 
Guds  Søn. 

c.  Jeg  var  lydig  mod  Gud  og  sagde: 
„Mig  ske  efter  dit  ord!" 

(Luk.  1:38). 

d.  Mit  lille  barn  blev  født  i  en  stald  i 
Betlehem. 

(Se  Lukas  1:26-38;  2:4-7). 


(Se  1  Nephi  1-3,  18). 


■uni  'mime;  uddso[  (g)  'snfnvd  (g)  'snuvfac;  (f)  'vuvyq  (£)  'viujy  (z)  'ii{d3i\[  (i)  :dxdudi\  dSipfij  spn^ 

JT-ftV«|ff^i^  


4. 


5. 


6. 


a.  Jesu  tolv  apostle  kaldte  mig  til 
at  hjælpe  enkerne. 

b.  Fordi  jeg  var  lydig  mod  Guds 
befalinger,  var  jeg  fuld  af  tro 
og  magt  og  gjorde  store  mirak- 
ler og  undergerninger  blandt 
folket. 

c.  Jeg  bar  vidnesbyrd  om,  at  jeg 
så  Jesus  stå  ved  Guds  højre 
hånd. 

d.  Jeg  blev  stenet  til  døde  på 
grund  af  mit  vidnesbyrd  om 
Jesus. 

(Se  Apostlenes  Gerninger  6,  7). 


a.  Jeg  forfulgte  medlemmer  af 
Jesu  kirke. 

b.  Jesus  viste  sig  for  mig  på 
vejen  til  Damaskus.  Han 
sagde,  at  jeg  skulle  omvende 
mig. 

c.  Jeg  var  lydig  mod  Guds  be- 
falinger og  blev  udvalgt  til  at 
blive  apostel.  Jeg  var  på 
mange  missioner. 

d.  På  grund  af  at  jeg  bar  vidnes- 
byrd om  Jesus  Kristus,  blev 
jeg  sat  i  fængsel  i  Makedo- 
nien. Jeg  omvendte  fange- 
vogteren, mens  jeg  var  der. 

(Se  Apostlenes  Gerninger  8, 
9,  16). 


a.  Jeg  gik  ud  i  skoven  for  at  bede 
og  for  at  få  at  vide,  hvilken 
kirke  jeg  skulle  tilslutte  mig. 

b.  Vor  himmelske  Fader  og  Jesus 
viste  sig  for  mig  og  fortalte  mig, 
at  jeg  ikke  skulle  tilslutte  mig 
nogen  af  de  eksisterende  kirker. 

c.  Jeg  var  lydig  mod  Gud  og  hjalp 
med  at  genoprette  den  sande 
kirke  på  jorden. 

d.  Jeg  blev  sat  i  fængsel  mange 
gange  og  led  martyrdøden  for 
mit  vidnesbyrd. 

(Se  Joseph  Smiths  Skrivelser  2). 


BØRNESTJERNEN 


Et  tårn  ti 


Historie  af  Bonny  Dahlsrud 


Hold  da  op,  sikke  en  hær!"  David  var  be- 
gejstret, da  han  bøjede  sig  ned  ved  siden 
af  de  små  render  og  plastikmænd,  som 
Benny  legede  med. 

„Ja,"  sagde  Benny  og  smilede  stolt.  „Jeg  har  gra- 
vet skyttegrave  den  sidste  time.  Jeg  spekulerede  på, 
hvor  du  blev  af." 

„Du  skulle  have  kaldt  på  mig.  Jeg  var  ved  at 
hjælpe  mor  med  at  sortere  nogle  bøger  til  hendes 
boghandel.  Hun  fik  dem  hjem  i  går." 

„Åh,  du  læser  altid  bøger!"  Benny  vidste,  at  David 
ikke  havde  noget  imod,  at  han  drillede  ham.  David 
var  den  bedste  til  at  læse  i  tredje  klasse,  og  han  var 
stolt  af  det. 

David  begyndte  at  grave  i  den  varme  jord  med 
sine  hænder,  og  snart  var  han  også  ved  at  grave 
skyttegrave.  Bøgerne  blev  glemt  og  drengene  arbej- 
dede i  stilhed  et  stykke  tid.  Den  eneste  lyd  var  Ben- 
nys høje  nys,  da  han  hvirvlede  for  meget  jord  op. 

„Hvad  hedder  din  general?"  spurgte  David  og 

I  kong  Benjamin 


skubbede  en  hårlok  tilbage  med  sin  snavsede  hånd. 
„Jeg  tror,  jeg  vil  kalde  min  for  general  Lee." 

„Min  hedder  Moroni,"  sagde  Benny  uden  at  se 
op.  Han  satte  en  uniformeret  plastikmand  i  stilling 
ved  kamplinien. 

„Moroni?  Hvad  er  det  for  et  navn?  Lee  var  en  be- 
rømt general.  Jeg  har  læst  en  masse  historiebøger,  og 
jeg  kender  en  masse  generalnavne.  Der  er  Alexander 
den  Store  og  Napoleon  og  -" 

Jeg  kan  lide  Moroni."  Benny  så  op.  Han  så  hur- 
tigt på  David  og  de  skyttegrave  han  var  ved  at  grave, 
så  fortsatte  han  med  sit  arbejde.  „Moroni  var  den 
bedste." 


„  Mener  du,  at  der  virkelig  har  været  en  general, 
der  hed  Moroni.  Jeg  har  aldrig  hørt  om  ham." 

„Ja,  der  var.  Han  kæmpede  engang  mod  lamani- 
terne  eller  indianerne,  men  kun  da  han  var  nødt  til 
det.  Han  kunne  bedst  lide  at  leve  i  fred." 

„Kæmpede  han  mod  indianerne?  Var  han  cow- 
boy?" David  havde  også  læst  en  masse  cowboy- 
historier. 

„Nej,  han  var  nephit."  Benny  smilede  og  holdt 
stolt  plastikmanden  op.  „Han  var  stærk  og  tapper, 
og  han  lavede  sit  eget  flag  og  sådan  noget." 

„Hvem  har  fortalt  dig  om  ham?"  David  var  nys- 


gerrig nu.  Han  vidste  intet  om  nephiter  eller  en 
general  ved  navn  Moroni. 

„Min  primarylærer.  Far  og  mor  har  også  fortalt 
mig  en  masse  om  ham."  Benny  havde  spurgt,  om 
David  ville  med  ham  i  Primary,  da  David  var  flyttet 
dertil  for  nogle  måneder  siden,  men  David  havde 
sagt  nej.  Han  kunne  godt  lide  at  læse  om  søndagen. 

„Fortæller  de  jer  sådanne  historier  i  Primary?  Jeg 
troede,  at  det  kun  var  bønner  og  bibelting." 

„Selvfølgelig  har  vi  også  det.  Men  vi  har  også 
Mormons  Bog,  og  der  er  en  masse  gode  historier  i 
den."  Benny  kunne  se,  at  David  var  interesseret. 
Han  havde  sat  sine  mænd  ned,  og  hans  hænder  var 
ubevægelige.  „Vil  du  gerne  med  mig  i  Primary  på 
søndag?" 

„Nej."  David  bøjede  sit  hoved  og  begyndte  at 
grave  ekstra  hurtigt.  Han  ville  ikke  lade  Benny  narre 
ham  til  at  komme  i  kirke.  Ingen  nævnte  Moroni 
igen,  mens  de  legede. 

Om  lørdagen  havde  Benny  og  David  været  på 
opdagelse  i  den  gamle  park.  De  spillede  fodbold  i 
nogen  tid,  legede  skjul  i  de  tætte  buske  og  klatrede 
op  på  den  gamle  stenmur  i  parkens  østhjørne. 

„Se  her,"  råbte  Benny.  Han  spredte  sine  arme  ud 
og  sagde  med  dramatik  i  stemmen:  „Se,  jeg  er  lama- 
niten  Samuel  ..." 

David  spurgte:  „Hvem  taler  du  nu  om?" 

„Lamaniten  Samuel.  Han  prædikede  engang  fra 
en  høj  mur,  der  var  bygget  omkring  en  by,  fordi 
nephiterne  havde  jaget  ham  ud  af  byen." 

„Hvorfor  jagede  de  ham  ud?  Jeg  troede  at  Moroni 
var  nephit,  og  at  nephiterne  var  de  gode."  David 
kløede  sig  i  hovedet  og  lagde  sig  tilbage  på  albuerne. 
Han  lukkede  sine  øjne  halvt  og  så  Benny  stå  på 
muren. 

„Ja,  Moroni  var  nephit,  da  nephiterne  var  retfær- 
dige. Men  Samuel  prædikede  for  en  gruppe  nephi- 
ter, der  var  onde.  Han  bad  dem  om  at  omvende  sig 
og  holde  op  med  at  gøre  forkerte  ting.  Derfor  jagede 

de  ham  ud  af  byen.  Så  kravlede  han  op  på  muren  og 
prædikede  derfra.  Nephiterne  skød  pile  og  smed 
sten  efter  ham,  men  de  kunne  ikke  ramme  ham.  Det 
var  godt,  ikke  også?" 

David  svarede  ikke  lige  med  det  samme.  Han  sam- 
lede fodbolden  op  og  kastede  den  fra  den  ene  hånd 
til  den  anden.  „Endnu  en  primaryhistorie,  ikke 
sandt?" 

„Jo.  Jeg  synes,  at  Samuel  var  alletiders,  og  han  gav 
ikke  op  så  let." 

Benny  spurgte  ikke  David,  om  han  ville  med  i  Pri- 
mary. De  spillede  fodbold  indtil  det  blev  for  varmt, 
så  cyklede  de  tilbage  til  Bennys  hus  for  at  få  noget 
saftevand.  Mor  gav  dem  endda  lov  til  at  bygge  et  telt 
i  baghaven. 

Tre  uger  senere  var  det  Davids  fødselsdag.  Han  fik 
en  ny  fiskestang  af  sin  far,  en  baseballhandske  af  sin 
ældre  bror  og  en  bog  om  tog  af  sin  mor.  Benny  gav 
ham  nogle  byggeklodser,  der  passede  sammen,  lige- 
som dem,  Benny  havde  fået  til  jul.  Benny  vidste,  at 
David  ville  kunne  lide  dem.  Den  næste  dag  legede 
de  i  timevis  med  klodserne,  lavede  lastbiler  og  byg- 
ninger og  endda  et  højt  tårn. 

Da  David  var  blevet  færdig  med  sit  tårn,  løb  han 
hen  til  skabet  efter  sine  plastiksoldater.  Han  satte  en 
af  dem  øverst  på  tårnet  og  smilede  gådefuldt  til 
Benny.  „Ved  du,  hvem  det  er?" 

„Hvem?"  spurgte  Benny.  Han  var  ikke  særlig  op- 
mærksom på  det,  David  lavede,  for  han  var  ved  at 
bygge  et  skib  af  nogle  gule  klodser. 

„Kong  Benjamin."  David  tav  for  at  Benny  skulle 
lytte.  „Jeg  har  bygget  et  tårn  til  kong  Benjamin." 

Benny  så  på  tårnet.  Det  var  stærkt,  højt  og  flot. 
„Hold  da  op!"  Benny  fløjtede  gennem  sine  tænder. 
„Det  er  flot!"  Så  kom  der  et  spørgende  udtryk  på 
Bennys  ansigt.  „Men  hvordan  kender  du  til  kong 
Benjamin?" 

David  smilede  et  stort  smil,  der  dækkede  hele 
hans  ansigt.  „Mor  fik  fat  i  Mormons  Bog.  Vi  har  læst 


den  sammen.  Jeg  kan  virkelig  godt  lide  historien  om 
kong  Benjamin." 

Benny  forlod  sit  skib  og  gik  over  for  at  se  på  tårnet. 
„Hold  da  op!  Et  tårn  til  kong  Benjamin." 

„Ved  du  hvad,"  sagde  David,  „jeg  kan  også  godt 
lide  Moroni.  Missionærerne  har  fortalt  os  om  ham. 
Jeg  kan  godt  forstå,  at  du  ville  bruge  ham  til  at  lede 
din  hær.  Jeg  kan  ikke  vente,  til  vi  kommer  dertil  i 
vores  læsning.  Han  var  den  bedste." 

Benny  var  enig.  Han  behøvede  ikke  at  spørge,  om 
David  ville  med  i  Primary  på  søndag.  Han  vidste,  at 
han  ville  komme.  □ 

FRA  VEN  TIL  VEN 


ÆLDSTE  ROBERT  E.  SACKLEY 

„Våg  og  bed,  for  at  I  ikke  skal  falde  i  fristelse"  (Matt.  26:41). 


Fra  et  interview  med  ældste  Robert  E.  Sackley  fra  De  Halvfjerds; 
der  i  øjeblikket  virker  som  andenrådgiver  i  områdepræsidentskabet  i  Afrika. 

Af  Kellene  Ricks 


Jeg  blev  født  i  Australien  og  boede  et  sted,  der 
hedder  Byron  Bay,  som  ligger  ved  østkysten. 
Jeg  husker  de  store  skibe,  som  plejede  at  sejle 
langs  Australiens  kyst.  Ofte  kom  de  ind  til 
havnen  ved  Byron  Bay.  Under  storme  måtte  skibene 
dog  sejle  ud  på  havet  igen  for  at  undgå  at  blive  knust 
mod  de  klippefyldte  kyster  eller  træmolerne. 

Da  jeg  var  omkring  syv  eller  otte  år  gammel,  havde 
jeg  en  oplevelse,  der  gjorde  et  meget  stort  indtryk  på 
mig.  Min  far  kom  løbende  ind  i  huset  meget  sent  om 
aftenen.  Udenfor  rasede  en  stærk  regnstorm,  og  et 
meget  stort  skib  kæmpede  for  at  komme  ud  på  det 
åbne  hav.  Dets  besætningsmedlemmer  havde  festet  i 
land  og  havde  udsat  at  vende  tilbage  til  skibet,  så  de 
kunne  forberede  det  ordentligt  til  at  sejle  ud.  Resul- 
tatet var,  at  det  ikke  havde  nok  damp  til  at  sejle  ud  af 
havnen  og  bort  fra  faren. 

Mine  forældre  pakkede  min  bror,  søster  og  mig  ind 
i  oilskindsfrakker,  og  vi  gik  ned  til  havnen  for  at  se 
besætningen,  der  hektisk  søgte  at  sejle  ud  i  sikker- 
hed. Havet  var  voldsomt.  Bølgerne  var  høje.  Hund- 
reder af  byens  folk  vågnede  af  deres  søvn  og  samle- 
des på  kysten  for  at  se  og  bede  til,  at  skibet  måtte 
være  i  stand  til  at  komme  ud. 

Jeg  husker,  at  der  var  mange  lys  på  skibet,  mens 
det  lå  der  og  blev  kastet  omkring  på  bølgerne.  Vi 


vidste,  at  mange  af  besætningsmedlemmerne  var  i 
lastrummet  og  skovlede  kul  ind  i  maskinernes  ovne 
for  at  få  damp  nok  til  at  sejle  ud  i  sikkerhed.  Det  var 
et  frygtindgydende  syn  for  en  lille  dreng. 

Pludselig  kom  der  et  hurraråb  fra  mængden.  Ski- 
bet var  klar  af  molen,  og  vi  så  hendes  forstavn  vende 
sig  mod  havet.  Det  så  ud  til,  at  hun  ville  nå  det  åbne 
hav.  Hun  sejlede  et  lille  stykke.  Så  tabte  hun  kam- 
pen, for  hun  havde  ikke  nok  damp.  Bølgerne  slog  for 
hårdt  imod  hende,  og  det  store  skib  vendte  rundt  og 
sejlede  lige  op  på  stranden  og  knustes  mod  klipper- 
ne. Hun  kom  aldrig  ud  at  sejle  igen. 

Jeg  har  aldrig  glemt  den  aften.  Det  står  lige  så 
levende  i  min  hukommelse,  som  det  var,  dengang 
det  skete  for  så  mange  år  siden.  Jeg  tror,  at  jeg  er 
generalautoritet  i  dag  på  grund  af  den  lektie,  jeg 
lærte  den  aften  -  at  jeg  må  forberede  mig  selv,  så 
jeg  kan  gå  i  den  rigtige  retning  med  tilstrækkelig 
styrke. 

Når  stormene  kommer  og  bølgerne  slår  imod  os, 
vil  vi  blive  slået  ind  imod  klipperne,  hvis  vi  ikke  har 
tilstrækkelig  tro  på  Herren,  på  evangeliet  og  på 
vores  egne  evner.  Vi  skal  lære  evangeliet  at  kende  og 
lære  at  elske  Herren.  Så  vil  vi  have  al  den  damp,  vi 
har  brug  for,  og  vi  vil  kende  den  rette  kurs  at  sejle  i 
dette  liv.  □ 

BØRNESTJERNENS  KREATIVE  \ 


■y*mS 


Jean  Moroni  Castanho  da 
Rocha,  8  år,  Cruzeiro 
Nove,  Brasilia  Brasilien, 
kan  lide  judo,  drager  og 
at  køre  på  cykel. 


Jennifer  Maria  Pagoada 
Rivera,  3  år,  Juticalpa, 
Olancho,  Honduras,  kan 
lide  at  bede  og  takke  vor 
himmelske  Fader  for  regn 
og  blomster. 


Livia  Aline  Soares,  6  år, 
Sao  Paulo  Brazil  Stake, 
kan  lide  at  gå  i  Primary. 
Hun  holder  af  at  lege  og 
synge,  og  hun  er  ved  at 
lære  at  læse  og  skrive 
meget  godt. 


Luindira  Duneska  Tovar 
Chaivez,  8  år,  Valencia, 
Carabobo,  Venezuela, 
går  i  tredje  klasse.  Hun 
har  en  bror  og  to  søstre. 


Sato  Sho,  4  år, 
Higashikurume,  Tokyo, 
Japan,  kan  lide  at  være 
i  primaryklassen,  og  han 
holder  af  at  lege  med 
sit  legetøjstog. 


Yumi  Nitta,  2  år, 
Hamatonbetsu,  Esashi, 
Japan,  er  altid  glad  for  at 
gå  i  kirke,  selv  om  det 
tager  to  timer  for  at 
komme  derhen.  Hun  kan 
også  lide  at  synge  og 
danse. 


Megumi  Nishiguchi,  9  år, 
Kobe,  Hyogo,  Japan, 
blev  glad,  da  hendes  far 
kunne  døbe  hende.  Hun 
vil  gerne  være  et  godt 
medlem  af  Jesu  Kristi 
Kirke. 


Alisson  Sousa  de  Assis, 
9  år,  Campina  Grande, 
Brasilien 

Irania  Sabrina  Conde 
Hurtado,  12  år,  Valencia 
Carabobo,  Venezuela, 
nyder  at  gå  i  Primary, 
og  hun  kan  lide  at  spille 
klaver  og  synge.  Når  hun 
bliver  voksen,  vil  hun 
være  forfatter. 


7     V 


¥J,: 


FENNER 


Keiko  Tashior,  9  år, 
Tochigi,  Japan,  kan  lide 
at  lege  med  sin  hund. 
Hendes  yndlingsfag  i 
skolen  er  regning  og 
læsning.  Hun  ønsker 
allermest  at  møde 
Jesus  Kristus. 


Ever  Proni  Veliz,  3  år, 
Guacara,  Carabobo, 
Venezuela  kan  lide  at 
spille  fodbold  og  synge. 
Hans  tegning  forestiller 
de  ting,  Gud  har  skabt. 


Reina  Fukuoka,  6  år, 
Sapporo,  Hokkaido, 
Japan,  er  glad  for  at  lære 
om  evangeliet  i  Kirken. 
Hun  kan  også  lide  at 
synge. 


Shinpei  Murakami,  12  år, 
Mobara  City,  Chiba, 
Japan,  har  et  vidnesbyrd 
om,  at  Gud  lever. 


Lorena  Herrera,  8  år, 
Guacara,  Carabobo, 
Venezuela,  kan  lide  at 
læse  i  Mormons  Bog  og  at 
gå  i  kirke  og  lære  om 
evangeliet.  Hun  kan  også 
lide  at  lytte  til  musik. 


Walia  Mayakuela 
Miranda  Chaivez,  4  år, 
Valencia,  Carabobo, 
Venezuela,  går 
i  børnehaveklassen. 


I  sin  dagbog  fandt  Juan 
Escobar,  10  år,  fra 
Fernando  de  la  Mora 
Stav  i  Paraguay,  den 
dato,  hvor  hans 
kirkebygning  blev 
indviet.  Den  skulle  man 
bruge  til  wardets  historie. 


Annika  Essen,  11  år, 
Våsterhaninge,  Sverige, 
har  for  nyligt  modtaget 
venskabsbelønningen  i 
skolen.  Hun  hjælper  med 
at  passe  sin  lillebror  og 
-søster. 


Lehivelton  de  Assis  Barbosa,  8  år, 
Campina  Grande,  Brasilien. 

KUN  FOR  SJOV 


FIND  VEJEN 


Roberta  L.  Fairal 


Hvilken  vej  skal  Hr.  Humlebi  gå  for  at  komme  frem  til  skålen 

i  midten  med  honning? 


Rich  Latta 


HVORDAN  MAN 

SENDER  HEMMELIGE 

BUDSKABER 

Marty  Kerner 


Her  er  en  sjov  måde,  hvorpå  du  kan 
sende  et  hemmeligt  budskab  til  en 
ven: 

1.  Dyp  et  stykke  hvidt  papir  i  vand 
og  læg  så  papiret  på  en  glat,  hård 
overflade,  som  f  .eks.  et  stykke  glas 
eller  et  spejl. 

2.  Dæk  det  med  et  stykke  tørt 
papir. 

3.  Skriv  dit  hemmelige  budskab 
med  en  hård  blyant  på  det  tørre 
stykke  papir. 

4.  Smid  det  tørre  stykke  papir 
væk.  Dit  budskab  vil  være  tydeligt 
på  det  våde  stykke  papir,  men  vil 
forsvinde,  når  papiret  bliver  tørt. 
Når  din  ven  får  papiret  og  dypper 
det  i  vand,  så  vil  man  igen  kunne  se 
budskabet!  □ 


TÆL  KVADRATER 


Hvor  mange  kvadrater  kan  du  finde  i  denne  tegning? 


Børnestjernens  omslag: 

Den  fire-årige  Jan  Michelle  Cabrito 

fra  Baguio  på  Filippinerne  lærerom  Jesus 

ved  familieaftenerne.  Dernæst  kommer  en 

salme  og  en  bøn  -  så  knus  og  slik! 

Foto:  Marvin  K.  Gardner. 

BESØGS  LÆRERINDEBUDSKAB 


Mere  kærlighed 


Der  findes  ingen  større 
heltinder  i  verden  i 
dag  end  de  kvinder, 
der  i  det  stille  passer 
deres  pligt/'  siger  Elaine  L.  Jack, 
præsidentinde  for  Hjælpeforenin- 
gens hovedbestyrelse.  „Ganske 
ubesunget  findes  I  overalt  ...  I 
viser  dagligt  jeres  kærlighed  til 
Herren,  ved  at  I  støtter  jeres  ægte- 
fælle, opdrager  jeres  børn,  tager  jer 
af  jeres  forældre,  hjælper  naboer, 
står  til  tjeneste  i  jeres  børns  skoler, 
sidder  i  kommunale  råd  og  i  det 
hele  taget  gør  et  stort  stykke  arbej- 
de både  i  og  uden  for  hjemmet" 
(Stjernen,  jan.  1991,  s.  84). 

KÆRLIGHED  ER  SLUTSTENEN 

Kærlighed  er  for  Hjælpeforenin- 
gen, hvad  en  slutsten  er  i  en  bue.  I 
en  bygning  holder  slutstenen  de 
andre  sten  på  plads.  Hvis  slutste- 
nen ikke  er  rigtigt  placeret,  falder 
buen  sammen.  På  samme  måde 
holder  kærlige  tanker  og  handlin- 
ger sammen  på  vores  samfund  og 
forbinder  os  hver  især  med  vores 
Frelser. 

Der  er  muligheder  for  at  gøre 
kærlighedsgerninger  overalt  om- 
kring os.  Men  hvor  begynder  vi? 
William  S.  Evans,  som  er  leder  for 
Kirkens  informationsafdeling, 

foreslår,  at  vi  - 

•  begynder  i  vores  nabolag  og  lo- 
kalsamfund, i  vores  ward  eller 
gren,  blandt  vores  familiemedlem- 
mer eller  bekendte. 

•  finder  muligheder  for  at  tjene 
der,  hvor  man  opfylder  et  behov 
eller  finder  muligheder  som  passer 
til  ens  interesser,  talenter  eller  hob- 
bier. 

•  prøver  at  hjælpe  i  skolerne, 
støtter  kunst,  forbedrer  miljøet 
eller  hjælper  handicappede,  ældre 
eller  de  socialt  dårligt  stillede. 

Hvordan  kan  vi  gøre  kærlighed  til 
slutstenen  i  vores  liv? 

KÆRLIGHED  BLIVER  STØRRE 
MED  ØVELSE 

Profeten  Mormon  definerede 
kærlighed  som  „Kristi  rene  kærlig- 
hed" og  sagde:  „Bed  til  Faderen  af 
jeres  ganske  hjerte,  at  I  må  være 
fyldt  med  denne  kærlighed"  (Mo- 
roni  7:47-48). 

Da  profeten  Joseph  Smith  sagde: 
„Det  er  naturligt  for  kvinder  at  føle 
kærlighed  og  velvilje",  understreg- 
ede han  behovet  for  handling:  „I  er 


i  øjeblikket  i  en  situation,  hvor  I  kan 
handle  i  overensstemmelse  med 
disse  følelser,  som  Gud  har  nedlagt 
i  jer"  (History  of  the  Church,  4:605). 
At  gøre  kærlighedsgerninger  æn- 
drer i  virkeligheden  vores  hjerte. 
Kærlighed  er  ligesom  en  muskel, 
der  bliver  stærkere  med  øvelsen. 
Hvilke  kærlighedsgerninger  kan  vi 
gøre  til  en  vane  i  vores  liv? 

KÆRLIGHED  ER  EN  LIVSSTIL 

Herren  har  påpeget  nogle  kvali- 
teter hos  en  person  med  kærlighed. 
Hvis  vi  har  kærlighed,  så  glæder  vi 
os  ikke  ved  ugudelighed,  men  ved 
sandheden.  Vi  tåler  alt  og  udholder 
alt  (se  Moroni  7:45).  Vi  tilgiver  an- 
dres opførsel  og  sårende  bemærk- 
ninger, og  vi  er  herre  over  vores 
tanker. 

Hvis  vi  har  kærlighed,  modtager 
vi  også  med  glæde.  Da  en  energisk 
søster  blev  syg,  ønskede  hun  ikke, 
at  der  var  nogen,  der  hjalp  hende. 
Men  hendes  kloge  biskop  gav 
hende  et  råd:  „Husk  at  vi  hjælper 
andre,  når  vi  modtager  deres  tilbud 
om  hjælp.  Lad  disse  mennesker 
blive  velsignet  ved  at  hjælpe  dig." 

Ved  at  tjene  med  kærlighed  og 
bede  om  kærlighedens  gave,  kan 
vi,  som  Mormon  lovede  blive 
„fyldt  med  denne  kærlighed,  som 
han  har  skænket  alle  dem,  som  er 
hans  Søns,  Jesu  Kristi  sande  efter- 
følgere" (Moroni  7:48). 

Hvilke  af  kærlighedens  egenskaber 
har  vi  brug  for  at  søge?  □ 

EN  KÆRLIG 
PÅMINDELSE 


Hvordan  jeg  lærte  at  det,  at  være  tålmodig  -  og  ikke 
anmassende  -  hjælper  mig  med  at  nå  mine  mål  i  ægteskabet 


Martha  Macfarlane  Wiser 


Mange  sidste  dages  hellige  ægtepar  har 
på  et  eller  andet  tidspunkt  spurgt  sig 
selv:  „Følges  min  mand  (eller  hustru) 
med  mig  åndeligt?  Er  vi  lige?" 

I  mine  første  år  i  ægteskabet,  stillede  jeg  disse 
spørgsmål  og  blev  ked  af  det,  jeg  opfattede  som  svare- 
ne. Selv  om  min  mand  var  en  virkelig  god  far,  følte  jeg 
ofte  irritation  og  vrede.  Jeg  ville  have,  at  han  skulle 
leve  op  til  det,  jeg  syntes,  han  skulle  være.  Jeg  havde 
visse  idealer  og  mål,  som  jeg  ønskede,  han  skulle  påta- 
ge sig. 

En  dag  gik  jeg  til  min  far  for  at  få  et  råd.  På  grund  af 
hans  uddannelse  som  psykiater,  vidste  jeg,  at  han  ikke 
ville  være  alt  for  kritisk  over  for  sin  svigersøn.  Hans 
første  ord  var  som  en  spand  koldt  vand  i  hovedet  på 
mig:  „Martha,  hvis  du  fortsætter  med  det,  driver  du 
din  mand  væk." 

Jeg  var  chokeret.  „Hvad  mener  du  med  det?"  spurg- 
te jeg.  Det  var  overhovedet  ikke  det,  jeg  havde  for- 
ventet. 

Han  holdt  sin  hånd  op  for  at  afværge  min  vrede. 
„Lad  mig  forklare  det.  For  ikke  så  længe  siden  rådgav 


jeg  en  sidste  dages  hellig  kvinde,  som  havde  forladt  et 
i  grunden  godt  ægteskab.  Hun  følte,  at  hendes  mand 
ikke  efterlevede  Kirkens  standarder.  Mange  års  rettel- 
ser og  plagen  havde  ikke  ændret  ham.  Hun  mente,  at 
hvis  hun  forlod  ham,  ville  han  ændre  sig  for  at  få 
hende  tilbage.  Hun  tænkte  slet  ikke  på,  at  han  måske 
ville  finde  en  anden,  som  elskede  og  respekterede 
ham,  som  han  var.  Han  giftede  sig  lykkeligt  efter  deres 
skilsmisse,  og  hun  var  ødelagt." 

Hvorfor  fortæller  han  mig  det,  spekulerede  jeg.  Jeg 
havde  aldrig  overvejet  at  forlade  min  mand.  „Mener 
du,  at  jeg  bare  skal  holde  op  med  at  være  sikker  på  mig 
selv  og  glemme  mine  idealer?"  spurgte  jeg  defensivt. 

„Nej,  jeg  siger,  at  du  skal  lede,  ikke  skubbe.  Vær 
mild  i  dine  overtalelser,  mens  du  anerkender  hans 
stærke  sider  og  kvaliteter.  Vær  et  eksempel  uden  at  kri- 
tisere. I  din  iver  efter  at  nå  dine  mål,  kan  du  give  ham 
indtryk  af,  at  han  ikke  er  god  nok  til  dig.  Han  er  en  god 
mand,  Martha,  og  han  har  brug  for  at  vide,  at  du  også 
synes  det." 

Jeg  sad  der,  ude  af  stand  til  at  tale,  mens  tårerne  løb 
ned  ad  mine  kinder.  Jeg  var  splittet.  Jeg  forstod  min 

fars  ord,  men  jeg  forventede,  at  min  mand  skulle  være 
det,  jeg  altid  havde  drømt  om. 

Min  far  forsøgte  på  en  anden  måde:  „Har  du  hørt 
den  historie  om  en  bonde,  som  bandt  to  mus  for  sin 
vogn?  Naboen  så,  at  han  kravlede  op  i  vognen  og  lo  ad 
bonden.  ,Du  regner  vel  ikke  med,  at  to  små  mus  skal 
kunne  trække  din  vogn?'  spurgte  han.  Bonden  svare- 
de: , Hvorfor  ikke?  Jeg  har  jo  en  pisk.' " 

Jeg  lo  på  trods  af  alt.  Billedet  af  mig  i  vognen  var  ty- 
delig nok.  Jeg  havde  brugt  vrede  og  afvisning  som  min 
pisk,  og  jeg  havde  fuldstændig  de  samme  muligheder 
for  at  få  succes,  som  bonden  havde. 

„Jeg  er  vel  lidt  for  anmassende,"  sagde  jeg.  „Men 
jeg  ser  andre  mænd,  som  leder  på  den  måde,  jeg  øn- 
sker at  blive  ledet.  Er  det  forkert  at  forvente  det?" 

Fars  stemme  var  blid,  men  fast:  „Du  har  helt  den 
forkerte  indstilling.  Noget  af  det  mest  troløse  i  et 
ægteskab  er,  når  parrerne  begynder  at  spekulere  på, 
om  de  har  truffet  det  rigtige  valg.  Ægteskabet  begyn- 
der at  gå  i  stykker,  fordi  de  holder  op  med  at  arbejde 
med  det." 

„Far,"  afbrød  jeg,  „det  er  fordi  jeg  elsker  ham,  at  jeg 
bliver  mismodig.  Jeg  ønsker,  at  han  skal  være  alt  det, 
han  kan  blive." 

„Det  er  er  spørgsmål  om  loyalitet.  Ved  du,  at  illoyali- 
tet begynder  i  dine  tanker  -  at  du  i  virkeligheden  er  il- 
loyal, når  du  sammenligner  din  mand  med  andre?" 

Mine  argumenter  tabte  terræn,  og  jeg  vidste  det.  Jeg 
prøvede  igen:  „Jeg  er  for  evigt  forpligtet  over  for  ham. 
De  daglige  valg,  han  træffer  som  præstedømmeleder, 
påvirker  familien  for  evigt." 

„Tålmodighed  og  kærlighed  er  også  evig."  Han  åb- 
nede sine  skrifter  og  læste:  „Ingen  magt  eller  indfly- 
delse kan  eller  bør  udøves  i  kraft  af  præstedømmet 
uden  gennem  overbevisning,  langmodighed,  mild- 
hed, sagtmodighed  og  uskrømtet  kærlighed; 

gennem  venlighed  og  sand  kundskab,  som  uden 
hykleri  og  uden  svig  vil  udvikle  sjælen  meget"  (L&P 
121:41-42). 

Jeg  kendte  disse  vers.  De  var  skrevet  til  præstedøm- 


mebærere om  at  udøve  retfærdigt  herredømme.  Hvor- 
for læste  han  nu  dem  for  mig? 

„Disse  to  vers,"  forklarede  han,  „indeholder  ele- 
menterne for  succes  i  hvilket  som  helst  forhold  -  og  især 
for  forholdet  mellem  mand  og  hustru.  En  af  de  største 
udfordringer  i  ægteskabet  er  at  acceptere  alle  forskelle 
i  personlighed,  baggrund  og  motivation  -  og  at  arbej- 
de på  at  blive  ét  i  hensigt.  Det  er  ikke  let,  og  det  kan 
tage  hele  livet.  Men,  som  du  påpegede,  er  ægteskabet 
en  evig  forpligtelse." 

Så  fortalte  han  mig  om  en  bonde,  han  havde  kendt, 
da  han  var  dreng.  Manden  fangede  vilde  heste  i  det 
nordlige  Arizona.  De  var  gratis  og  til  rådighed  for  dem, 
der  fangede  dem,  men  de  var  vanskelige  at  tæmme  og 
træne.  Sent  om  natten  indfangede  han  en  del  af  hjor- 
den i  en  midlertidig  indhegning  nær  vandingsstedet. 
Så  valgte  han  den  bedste  og  bandt  den  ene  ende  af  et 
reb  om  dens  hals  og  den  anden  ende  om  sit  stærke 
hvide  muldyrs  hals,  så  der  kun  netop  var  plads  til,  at 
de  kunne  gå  ved  siden  af  hinanden.  Derpå  efterlod 
han  dem  i  ørkenen,  så  de  kunne  udarbejde  deres  egne 
løsninger. 

Muldyret  kendte  vejen  hjem  og  ville  med  glæde  gå  i 
den  retning.  Hvis  hesten  prøvede  at  gå  den  anden  vej, 
stod  muldyret  stille  og  ville  ikke  gå.  Hvis  muldyret  gik 
en  anden  retning,  ville  hesten  ikke  flytte  sig.  Sådan  gik 
det  indtil  de  havde  gennemarbejdet  deres  forskelle.  I 
løbet  af  to  uger  kom  de  to  travende  hjem  til  mad  og 
husly.  Hesten  var  rede  til  at  blive  trænet,  og  både  he- 
sten og  muldyret  opførte  sig,  som  om  de  havde  været 
sammen  hele  livet.  Far  tilføjede:  „Jeg  glemte  næsten 
det  vigtigste:  det  reb,  de  havde  rundt  om  halsen,  var  et 
meget  blødt  reb." 

Jeg  begyndte  at  se  forbindelsen  mellem  historien  og 
det  skriftsted,  han  havde  citeret  -  og  jeg  vidste,  at  det 
ikke  handlede  om  at  være  stædig  som  et  æsel.  Ægte- 
skabet forpligter  med  hensyn  til  mål,  ligesom  rebet 
mellem  muldyret  og  hesten .  Selv  om  vi  erkender  vores 
endelige  mål,  går  vi  ikke  altid  i  samme  retning  eller  i 
samme  tempo  som  andre  for  at  komme  dertil.  De  bløde 

strenge  i  rebet,  der  binder  os  sammen  -  strenge,  som 
er  kærlighed,  tålmodighed,  forpligtelse  og  tro  -  skulle 
hindre  rebet  i  at  gnave.  Hvis  rebet  er  for  groft,  kan  en 
af  parterne  beslutte  sig  til  at  skære  det  over  i  stedet  for 
at  udholde  smerte  og  lidelse. 

Jeg  havde  misforstået  det  hele.  Var  jeg  i  virkelighe- 
den parat  til  at  have  en  dynamisk,  dominerende  leder 
som  mand  og  stå  i  hans  skygge  og  blive  trukket  mod  et 
mål  eller  ideal?  På  den  anden  side  spekulerede  jeg  også 
på,  hvor  meget  min  mand  værdsatte  at  blive  trukket  af 
sted  ved  min  urokkelige  nidkærhed. 

Jeg  har  læst  de  sidste  seks  vers  af  Lære  &  Pagter  121 
med  ny  forståelse.  De  principper,  der  her  belæres  om, 
har  styrket  og  beriget  mit  ægteskab.  Når  en  af  parterne 
er  mindre  begejstret  for  den  sti,  han  eller  hun  følger,  er 
det  let  at  skyde  skylden  på  den  anden  part  -  og  det  var 
det,  jeg  havde  gjort. 

En  af  mine  venner  fortalte  mig,  hvordan  hun  engang 
havde  klaret  en  lignende  situation.  Anne  og  Bob,  der 
var  blevet  borgerligt  viet,  havde  sat  sig  det  mål  at  blive 
beseglet  i  templet.  En  tid  var  de  begge  aktive  i  Kirken, 
men  Bob  mistede  gradvist  interessen  for  kirken.  Han 
og  hans  sportsinteresserede  venner  glædede  sig  til  at 
se  fodbold  i  fjernsynet  hver  søndag  eftermiddag. 

Anne  stod  tidligt  op  hver  søndag  morgen,  lavede 
morgenmad  tir  sin  familie,  ryddede  op  i  køkkenet  og 
gjorde  sig  selv  og  deres  to  små  børn  klar  til  at  gå  i  kirke. 
Hun  sagde  farvel  til  Bob  med  et  kys  og  et  smil.  Ved 
nadvermødet  kæmpede  hun  alene  med  børnene,  selv 
om  hendes  mand  havde  tilbudt  at  passe  dem  der- 
hjemme. 

Hun  sagde:  „Jeg  vidste,  at  det  var  nødvendigt,  at  jeg 
var  et  godt  eksempel  for  ham  og  børnene .  Jeg  bad  til,  at 
Bob  ville  blive  aktiv,  hvis  jeg  blev  ved  med  at  tro  på 
ham.  Efter  kirketid  stoppede  jeg  op  inden  jeg  gik  ind  i 
huset,  tømte  min  hjerne  for  negative  følelser  og  huske- 
de på,  hvor  meget  jeg  elskede  min  mand.  Af  og  til  var 
stuen  ét  rod  af  popcorn  og  dåser,  men  jeg  tillod  ikke 
disse  ting  at  påvirke  vores  forhold." 

Efter  at  have  fået  tilladelse  af  sin  mand,  begyndte 


Anne  at  forberede  sig  på  at  modtage  sin  tempelbega- 
velse. I  begyndelsen  gjorde  Bob  kun  nogle  få  forsøg  på 
at  efterleve  evangeliets  principper.  Senere  begyndte 
han  igen  at  gå  i  kirke  med  familien,  og  endelig  begynd- 
te han  også  at  forberede  sig  til  at  komme  i  templet.  Til 
sidst  blev  de  beseglet  for  evighed  som  familie. 

Anne  fortæller:  „Jeg  tror,  han  så  den  betydning,  som 
evangeliet  havde  for  mig.  Han  lagde  også  mærke  til,  at 
familien  udviklede  sig.  Og  en  dag  besluttede  han  så,  at 
han  ville  indhente  det  forsømte." 

Mange  sidste  dages  hellige  kvinder  ønsker  et  stærkt 
præstedømmelederskab  i  deres  hjem.  Men  er  både 
manden  og  hustruen  ikke  ansvarlige  for  hjemmet? 
Hvembør  f  .eks.  sørge  for,  at  der  afholdes  familieaften? 
Er  det  kun  mandens  opgave?  Har  hustruen  intet  an- 
svar der?  Jeg  tror,  at  hustruens  tendens  til  at  vurdere 
sin  mands  åndelige  fremgang  mere  intensivt  end  sin 
egen  er  en  meget  udbredt  svaghed. 

I  dag  tror  jeg,  at  det  løfte,  der  gives  i  Lære  &  Pagter 
121:46  gælder  præstedømme/arøz'Zier.  Det  er  en  velsig- 
nelse, som  kræver  tid,  indsats  og  tålmodighed  at  mod- 
tage. Og  det  er  indsatsen  værd: 

„Den  Helligånd  skal  være  din  stadige  ledsager,  og 
dit  scepter  retfærdighedens  og  sandhedens  uforan- 
derlige scepter,  og  dit  herredømme  skal  være  et  evigt 
herredømme,  og  det  skal  uden  tvang  tilflyde  dig  fra 
evighed  til  evighed." 

Jeg  er  min  far  taknemmelig  for  en  kærlig  påmindel- 
se, som  havde  så  stor  betydning  for  mig.  Den  dybe 
kærlighed  og  respekt,  der  er  mellem  min  mand  og  mig 
i  vores  17  år  gamle  ægteskab,  er  et  produkt  af  min  fars 
råd.  Hver  gang  jeg  føler  mig  fristet  til  at  være  domine- 
rende, hører  jeg  min  fars  ord:  „Han  er  en  god  mand, 
Martha,  og  han  har  brug  for  at  vide,  at  du  også  synes 
det." 

Tak  far.  Du  har  ret.  □ 


Martha  Macfarlane  Wiser  bor  i  Delta  Seventh  Ward, 
Delta  Utah  Stake. 

Howard  C.  Macfarlane 


Hvordan  kan  jeg  forbedre  mit 
forhold  til  min  ægtefælle? 


Du  kan  bryde  den  onde  cirkel  af  irritation  og 
forsvarsreaktioner,  som  svækker  dit  ægte- 
skab. Prøv  disse  forslag,  og  koncentrér  dig 
om  et  nyt  hver  uge.  Du  vil  blive  overrasket 
over,  hvor  effektivt  de  kan  forbedre  dit  forhold  til  din 
ægtefælle. 

1.  Undgå  negative  tanker.  Undgå  at  sammenligne  din 
ægtefælle  med  andre.  Tænk  i  stedet  på  det,  du  kan  lide 
eller  værdsætter  hos  ham  eller  hende.  Skriv  det  ned, 
og  tilføj  ofte  nye  ting  til  listen. 

2.  Undgå  kritik.  Kom  ikke  med  nedsættende  be- 
mærkninger om  din  ægtefælle,  når  der  er  andre  til 
stede,  og  tillad  ikke  andre  at  kritisere  din  ægtefælle, 
når  du  hører  det.  Sig  i  stedet  noget  positivt  om  din 
mand  eller  hustru,  når  der  er  andre  til  stede,  især  når 
han  eller  hun  også  er  der.  Det  vil  forstærke  forpligtel- 
sen og  styrke  selvtilliden. 

3.  Gør  noget  positivt  for  din  ægtefælle  hver  dag:  lav  en 
kop  kakao,  en  lille  seddel,  hjælp  med  noget,  som  din 
ægtefælle  sædvanligvis  gør  alene.  Vær  kreativ  -  og 
hold  ikke  regnskab  med  det,  du  gør. 


4.  Begræns  ikke  det,  du  er  villig  til  at  investere  i  dit  ægte- 
skab. Kærlighed  er  ikke  et  forhold,  hvori  man  hver  især 
yder  50%.  Du  må  undgå  at  holde  regnskab  med  „det" 
du  bidrager  med  i  dit  ægteskab. 

5.  Undgå  at  kræve  og  komme  med  ultimatumer.  Intet 
fremmer  stædighed  og  afvisning  mere  end  et  ulti- 
matum. 

6.  Øv  dig  i  ydmyghed.  Mange  mennesker  forveksler 
ydmyghed  med  svaghed.  Ydmyghed  er  i  virkelighe- 
den styrke.  Det  gør  dig  bedre  i  stand  til  at  lære  og 
komme  ud  af  det  med  andre. 

7.  Studér  henvisningerne  til  barmhjertighed  og  kærlig- 
hed i  skrifterne.  Lad  skrifterne  øge  din  forståelse  af  evig 
kærlighed.  □ 


Howard  C.  Macfarlane,  Martha  Wisers  far,  er  læge. 
Han  virker  som  regional-leder  for  de  sidste  dages  helliges 
program  mod  stofmisbrug  i  Jordan  Utah  Stake  og  som 
tempeltjener  i  Jordan  River  templet. 

DET 

„UBETYDELIGE" 

SKRIFTSTED 


Kim  R.  Burningham 


For  mange  år  siden  blev  jeg,  da  jeg  forbe- 
redte min  søndagsskolelektie  til  den  påg- 
ældende uge,  overrasket  over  at  finde  ud 
af,  at  den  omfattede  ti  afsnit  fra  Lære  & 
Pagter.  „Vi  kan  ikke  dække  så  meget  i  løbet  af  den 
korte  lektietid, "  tænkte  jeg.  „  Vi  må  springe  nogle  af  af- 
snittene over. " 

Tidligt  på  ugen  besluttede  jeg,  at  afsnit  111  var  et  af 
de  afsnit,  som  jeg  ville  springe  over.  Ordene  dårskab, 
skatte,  guld  og  sølv,  oprindelige  indbyggere  sagde  mig  ikke 
noget.  Faktisk  forstod  jeg  ikke,  hvad  det  handlede  om, 
og  det  så  ikke  ud  til  at  være  særlig  betydningsfuldt. 

Senere  på  ugen  læste  jeg  atter  afsnittet  og  undrede 
mig  over,  hvad  ordet  dårskab  betød.  Måske  havde  det 
noget  at  gøre  med  det,  som  havde  ført  Det  Første  Præ- 
sidentskab til  Salem  i  Massachusetts. 

Da  jeg  læste  overskriften  over  åbenbaringen  og  stu- 
derede emnet  grundigere,  fandt  jeg  ud  af,  at  en  mand 
ved  navn  Burgess  var  kommet  til  Kirtland  og  havde  på- 
stået, at  han  kendte  til  et  stort  pengebeløb,  der  var 
gemt  i  et  hus  i  Salem. 

Profeten  Joseph  Smith  og  andre  var  taget  til  Salem  i 
håb  om  at  finde  pengene  og  bruge  dem  til  at  lette  Kir- 
kens gældsbyrde.  Men  turen  var  dårskab,  fordi  Bur- 
gess ikke  kunne  beslutte  sig  til,  hvilket  hus  det  var,  der 
indeholdt  skatten. 

Alligevel  var  Herren  „ikke  misfornøjet"  med,  at  de 
havde  foretaget  rejsen  (se  L&P  111:1).  Herren  minde- 
de profeten  om,  at  der  var  andre  skatte  foruden  guld 


og  sølv,  som  de  skulle  søge:  „Jeg  har  mange  skatte  for 
jer  i  denne  by  til  Zions  gavn  og  mange  mennesker  i 
denne  by,  som  jeg  vil  samle  og  i  rette  tid  føre  ud  ved 
jeres  formidling  til  gavn  for  Zion"  (L&P  111:2). 

Mens  jeg  studerede  dette,  opdagede  jeg,  at  missio- 
næren Erastus  Snow  blev  en  nøglefigur  i  opfyldelsen 
af  denne  profeti.  I  henhold  til  Erastus  Snows  dagbog, 
var  han  på  vej  hjem  i  1841  til  Nauvoo  (fem  år  efter  at 
åbenbaringen,  der  blev  til  Lære  &  Pagter  111,  blev 
givet),  da  han  mødte  nogle  andre  missionærer,  deri- 
blandt Hyrum  Smith.  Hyrum  formanede  ældste  Snow 
og  hans  kammerat,  William  Law  til  at  opgive  at  rejse 
hjem  og  i  stedet  påtage  sig  at  missionere  i  Salem. 

„De  gav  os  et  eksemplar  af  en  åbenbaring,  der  blev 
givet  om  dette  folk  i  1836,  som  sagde,  at  Herren  havde 
mange  mennesker  der,  som  han  ville  samle  i  sit  rige, 
når  Herrens  rette  tid  var  kommet,"  skrev  ældste 
Snow.  Han  rejste  derpå  til  Salem  (se  Erastus  Snow  Jour- 
nal, Historical  Department,  The  Church  of  Jesus  Christ 
of  Latter-day  Saints,  s.  3-5). 

Dette  „ubetydelige"  skriftsted  blev  mere  og  mere 
spændende  for  mig.  Undervisningsmaterialet  antyde- 
de, at  ældste  Snow  havde  omvendt  et  antal  menne- 
sker. Men  hvem  var  de?  Hvad  havde  de  gjort  til  gavn 
for  Zion? 

Pludselig  huskede  jeg  noget,  jeg  havde  set  i  min  fa- 
milies slægtshistoriske  optegnelser.  Min  tipoldefar, 
Nathaniel  Ashby  blev  født  i  Salem  i  1805 .  Måske  havde 
han  boet  i  byen,  da  ældste  Snow  havde  prædiket  evan- 

geliet .  Jeg  ledte  efter  historien  om  familien  Ashby,  som 
stod  i  en  lille  brun  bog,  som  jeg  til  sidst  fandt  i  min 
brors  hjem. 

I  Lære  &  Pagter  afsnit  111,  vers  9  siger  Herren,  at 
profeten  „flittigt  (skal)  efterforske  denne  bys  oprinde- 
lige indbyggere".  Kystbyen  Salem  blev  grundlagt  i 
1626.  1 1663  var  Anthony  Ashby  optegnet  som  bosid- 
dende i  Salem.  Anthony  var  tre  gange  tipoldefar  til  Na- 
thaniel  Ashby.  Efter  Anthony,  havde  seks  generatio- 
ner af  familien  Ashby  boet  i  Salem. 

Den  lille  brune  bog  (Robert  Ashby,  Ashby  Ancestry, 
1941),  forklarede,  at  „i  1841  havde  ældste  Erastus 
Snow  og  andre  bragt  dem  evangeliets  sande  budskab, 
som  de  med  glæde  accepterede".  Mine  forfædre  var 
blandt  de  omvendte  i  Salem! 

Mens  jeg  læste  om  Nathaniel  og  hans  familie,  opda- 
gede jeg,  at  ældste  Snow  og  hans  hustru  boede  i  et  af 
Nathaniels  huse  i  Salem  i  to  år  uden  beregning.  Måske 
fordi  han  var  den  missionær,  som  havde  været  en  skat, 
bedre  end  guld.  I  efteråret  1843  flyttede  familien 
Ashby  til  Nauvoo,  hvor  de  delte  et  tofamilieshus  med 
ældste  Snows  familie.  Familien  Ashby  donerede  deres 
rigdom  til  at  hjælpe  med  at  bygge  templet. 

Medlemmerne  af  familien  Ashby  var  i  Nauvoo  den 
dag,  profeten  Joseph  led  martyrdøden.  De  boede  tæt 
ved  profetens  hjem,  og  en  af  Nathaniels  sønner  skrev, 
at  han  befandt  sig  i  sin  fars  have  en  morgen  i  juni  1844, 
da  profeten  red  forbi  på  vej  til  Carthage.  „Jeg  vil  aldrig 
glemme  det  udtryk  af  dyb  sorg,  som  prægede  hans 


ansigt.  Det  var  sidste  gang,  jeg  så  ham  i  live,"  skrev 
sønnen. 

Medlemmer  af  familien  Ashby  befandt  sig  i  den  for- 
samling, der  var  vidne  til  Brigham  Youngs  forvand- 
ling. Nathaniels  søn,  Benjamin,  skrev,  at  „den  sidste 
gang  jeg  så  Joseph  Smiths  træk,  var  da  Brigham 
Youngs  skikkelse,  stemme  og  ansigt  blev  forandret  for 
forsamlingen,  så  han  så  ud  som  Joseph  Smith  i  enhver 
henseende." 

Familien  Ashby  var  også  blandt  dem,  som  forlod 
deres  hjem  i  Nauvoo  og  drog  vestpå.  I  løbet  af  nogle  få 
dage  døde  Nathaniel  i  Iowa.  Men  Susan  Ashby  fortsat- 
te rejsen  med  sine  elleve  børn,  gik  tværs  over  prærien 
og  ankom  til  Salt  Lake  City.  En  af  familien  Ashbys 
døtre  var  min  oldemor. 

Jeg  lagde  den  lille  brune  bog  ned  og  vendte  tilbage  til 
skriftstedet,  som  jeg  tidligere  havde  betragtet  som 
ubetydeligt.  „Jeg  har  mange  skatte  for  jer  i  denne  by," 
havde  Herren  sagt,  „.  .  .  mange  mennesker  .  .  .  som 
jeg  vil  samle  og  i  rette  tid  føre  ud  .  .  .  til  gavn  for  Zion" 
(L&F  111:2). 

Profeten  og  nogle  brødre  var  rejst  til  Salem  for  at 
finde  guld  og  sølv.  Men  den  skat,  de  fandt,  var  om- 
vendte. Og  via  denne  „skat"  er  jeg  og  mine  brødre,  sø- 
stre, fætre  og  kusiner  samt  utallige  andre  efterkomme- 
re af  Nathaniel  Ashby  blevet  meget  velsignet.  □ 


Kim  R.  Bunningham  bor  i  Bountiful  Utah  Central  Stake. 

HVOR 
GOD 

ER 
DU? 


ILLUSTRERET  AF  PHILIPS.  SHURTLI 


Er  du  en  god  ven,  bror,  søster,  søn  eller  datter? 
Det  er  noget  næsten  alle  gerne  vil  være.  Her  er 
en  lille  prøve,  der  kan  hjælpe  dig  med  at  finde 
ud  af,  hvor  god  du  egentlig  er?  Svar  ja  eller  nej 
i  henhold  til,  hvordan  udtalelserne  passer  på  dig. 

1.  Du  prøver  at  være  opmærksom  på  andre  menne- 
skers følelser.  Du  begynder  ikke  med  vilje  at  tale  om 
emner,  som  sårer  eller  som  er  pinlige  for  andre. 

2.  Du  kan  holde  på  en  hemmelighed.  Du  bruger  ikke 
oplysninger  til  at  nedværdige  andre  offentligt. 

3.  Du  gør  altid  det,  du  siger,  du  vil  gøre.  Du  holder 
det,  du  lover  venner  og  familie,  du  betaler  ærlig  tien- 
de, og  du  kommer  sædvanligvis  til  tiden. 

4.  Du  tager  ikke  æren  for  noget,  andre  har  gjort.  Du 
roser  andre  offentligt,  når  de  har  opnået  noget  eller 
gjort  dig  en  tjeneste. 

5.  Du  analyserer  dine  handlinger  efter  en  diskussi- 
on. Når  du  har  uret,  indrømmer  du  det  og  undskylder. 

6.  Du  går  ikke  til  yderligheder,  når  du  er  virkelig 
vred.  Du  afviser  f.eks.  ikke  en  ven  fuldstændigt,  når 
du  har  skændes.  Du  fortæller  ikke  dine  forældre,  at  du 
går  hjemmefra,  hver  gang  I  er  uenige,  og  når  du  skæn- 
des med  dine  brødre  og  søstre,  så  fortæller  du  dem 
ikke,  at  du  hader  dem. 

7.  Du  bliver  ikke  vred,  når  en  anden  person  gør 
noget  forkert.  Du  prøver  at  forstå  og  være  tålmodig 
over  andres  svagheder. 

8.  Du  anser  ikke  dig  selv  for  at  være  den  endelige  au- 
toritet. Du  går  villigt  og  åbent  til  andre  for  at  få  hjælp 
og  råd,  og  du  beder  regelmæssigt  til  vor  himmelske 
Fader. 

Tæl  nu  alle  de  gange,  du  kunne  svare  bekræftende 
på  spørgsmålene. 

Hvis  du  kunne  svare  ja  syv  eller  otte  gange,  så  er  det 
virkelig  godt!  Du  er  almindeligvis  hensynsfuld  over 
for  andre,  og  de  kan  sandsynligvis  lide  at  være  sam- 
men med  dig. 

Hvis  du  kunne  svare  bekræftende  fem  eller  seks 
gange,  så  er  det  også  godt,  men  du  kunne  godt  trænge 
til  at  arbejde  lidt  med  de  områder,  hvor  du  svarede  nej . 

Hvis  du  kunne  svare  bekræftende  færre  end  fem 
gange,  så  giv  ikke  op.  Du  kan  udvikle  disse  positive 
egenskaber,  hvis  du  samvittighedsfuldt  arbejder  med 
det  og  søger  Herrens  hjælp.  □ 

HVOR 

JESUS 

VANDREDE 


DEL 


Jesu  jordiske  mission  påvirkede  hele  menneske- 
heden, og  alligevel  fandt  den  sted  på  en  smal 
stribe  land,  der  var  mellem  60  og  140  km  bred  og 
mindre  end  240  km  lang. 
Selv  om  det  evangelium,  Jesus  underviste  i,  er  uni- 
verselt, er  hans  lærdomme  og  jordiske  oplevelser  tæt 
forbundne  med  det  land,  hvor  han  boede.  Får,  fiske- 
net, møllesten  og  tempelmure  var  genstandene  i  hans 
liv  og  i  hans  lærdomme.  Toldere,  hyrder,  fiskere  og 
embedsmænd  var  blandt  dem,  som  hørte  hans  ord  og 
troede. 

Hvordan  var  det  land,  hvor  Messias  boede?  I  dette 
nummer  viser  vi  nogle  fotografier  af  steder,  hvor  Jesus 
vandrede,  og  hvor  han  begyndte  sin  mission.  I  næste 
måned  viser  vi  steder  og  ting,  der  havde  betydning  for 
hans  liv,  hans  død  og  begravelse. 

Medmindre  andet  er  nævnt  er  fotografierne  fra  Dr. 
Richard  Cleaves  billedarkiv. 

Han,  som  blev  kaldet  „Guds  brød"  og  „livets  brød" 
(Joh.  6:31-35)  blev  født  i  Betlehem  (til  venstre),  et 
hebræisk  ord,  der  betyder  brødhuset. 

Det  nutidige  Betlehem  ses  her  tværs  over  klippe- 
skråningerne, hyrdernes  mark,  hvor  hyrderne  endnu 
i  dag  med  deres  karakteristiske  hovedbeklædning 
vogter  deres  hjord. 

Kong  Herodes  søgte  at  dræbe  Kristusbarnet  (se 
Matt.  2:16),  men  „en  Herrens  engel  (viser)  sig  i  en 
drøm  for  Josef  og  siger:  ,Stå  op,  tag  barnet  og  dets 


moder  med  dig  og  flygt  til  Ægypten'"  (Matt.  2:13). 
Vi  ved  ikke,  hvor  Jesus  boede  i  Ægypten,  men  dette 
billede  (herover)  viser  den  store  kontrast  mellem  ørke- 
nen og  de  frugtbare  områder,  som  vandes  af  Nilen,  og 
som  er  typisk  for  det  land,  hvortil  Josef  og  hans  familie 
flygtede. 

Opholdet  i  Ægypten  opfylder,  som  Mattæus  påpeg- 
er, profetien  i  Hoseas  Bog  11:1,  om  at  Gud  ville  kalde 
sin  søn  „fra  Ægypten"  (se  Matt.  2:15). 

På  Tempelbjerget  i  Jerusalem  ses  i  dag  (herover)  klip- 
pemoskeen, en  muslimsk  moske,  der  blev  påbegyndt 
omkring  690  e.kr.  I  gammel  tid  var  det  her  Herodes' 
tempel  lå.  Selv  om  templet  var  færdigt  før  Frelserens 
fødsel,  har  han  kunnet  betragte,  hvordan  man  bygge- 
de videre  på  andre  bygninger  i  tempelkomplekset. 

Nazaret  (til  højre)  er  meget  større  i  dag,  end  den  var, 
da  Jesus  boede  her,  efter  at  familien  var  vendt  tilbage 
fra  Ægypten.  Men  på  mange  måder  er  de  oprindelige 


karakteristika  ved  den  gamle  landsby  bevaret.  Den 
gamle  markedsplads  og  brønd  dateres  til  Kristi  tid. 

„Alt  kød  er  som  græs,"  skrev  apostlen  Peter,  „og  al 
dets  herlighed  som  græssets  blomster;  græsset  visner, 
og  blomsterne  falder; 

men  Herrens  ord  bliver  evindelig"  (1  Pet.  1:24-25). 

Den  vilde  valmue  (yderst  til  højre),  almindelig  både  i 
bibelsk  tid  og  i  vor  tid,  er  et  eksempel  på  en  blomst  med 
et  kort  liv,  hvis  skønhed  hurtigt  „falder". 

På  trods  af  moderne  teknologi  er  kamelen  stadig 
meget  brugt  til  arbejde  og  rejse  i  Det  Hellige  Land,  lige- 
som den  var  på  bibelsk  tid.  Johannes  Døber  kendte 
dette  dyr,  og  han  var  klædt  i  tøj,  som  var  vævet  af  ka- 
melens hår  (se  Mark.  1:6).  Frelseren  kendte  også  dette 
dyr.  „En  kamel  går  lettere  gennem  et  nåleøje,"  fortalte 
han  sine  disciple,  „end  en  rig  går  ind  i  Guds  rige" 


(Matt.  19:24).  Senere  beskyldte  han  de  hykleriske 
skriftkloge  og  farisæere  for  at  være  „blinde  vejledere, 
der  sier  myggen  af,  men  sluger  kamelen!"  (Matt. 
23:24). 

Denne  kamel,  som  ses  her,  spiser  af  et  akacietræ. 
Herren  befalede  Moses  at  bygge  tabernaklet  og  andre 
ting  af  akacietræ  (se  2  Mos.  25:5,  10,  13,  23,  28). 

Da  Jesus  påbegyndte  sin  mission,  boede  han  i  Ka- 
pernaum,  en  by  omkring  fire  kilometer  syd  for  dette 
smukke  område  (til  højre),  hvor  Jordanfloden  flyder  ud 
i  Galilæasøen.  På  Jesu  tid  var  Kapernaum  en  af  de  mest 
fremgangsrige  og  bef olkningstætte  områder  i  hele  Pa- 
læstina, og  har  sandsynligvis  haft  omkring  10000  ind- 
byggere. Et  af  de  vigtigste  erhverv  var  fiskeri,  og  fiske- 
ne blev  trukket  om  bord  i  skibene  i  net,  næsten  på 
samme  måde,  som  det  sker  i  dag  (øverst).  To  par  fi- 
skerbrødre, Peter  og  Andreas,  som  boede  i  Kaper- 
naum, samt  Jakob  og  Johannes,  reagerede  på  Meste- 
rens kald  om  at  blive  „menneskefiskere".  Jesus  under- 
viste folket,  hvorend  de  samledes  for  at  høre  ham, 
også  i  synagoger,  som  denne  velbevarede  bygning 
(nederst)  i  Kef ar  Baram,  det  øvre  Galilæa,  som  dateres 
til  det  andet  århundrede  f .  kr.  (se  også  bagsidens  in- 
derside). □ 

Jill  Hemming 


Visdommens 

vej 


Ny  på  universitetet!  Jeg  kunne  næsten 
ikke  tro  den  begejstring,  jeg  følte  ved 
selv  at  kunne  træffe  mine  valg  og  selv 
bestemme.  Jeg  fandt  hurtigt  ud  af,  at  der 
var  mere  ved  universitetslivet  end  bare  at  studere.  Jeg 
blev  opslugt  af  universitetslivets  sjove  aktiviteter  og 
mange,  mange  aftener  blev  jeg  længere  oppe  end 
månen. 

Lørdag  aften  var  især  et  problem,  for  alle  vidste,  at 
der  ingen  undervisning  var  dagen  efter.  Min  altid  tro- 
faste deltagelse  i  Kirkens  møder  blev  fortid.  Jeg  fik  så 
lidt  søvn  før  klokken  9  søndag  morgen,  at  det  syntes 
fysisk  umuligt,  at  kravle  ud  af  sengen.  De  morgener, 
hvor  jeg  var  i  stand  til  at  slæbe  mit  trætte  legeme  hen 
til  kirkedøren  -  for  sent  selvfølgelig  -  var  det  som  om, 
at  selv  de  hårde  træbænke  indbød  mig  til  at  lægge  mig 
ned  og  sove. 

Jeg  behøver  ikke  at  fortælle,  at  jeg  ikke  fik  noget  ud 
af  møderne.  Endelig  en  søndag  gik  det  op  for  mig,  at 
jeg  ikke  havde  været  i  kirke  to  uger  i  træk.  Min  samvit- 
tighed plagede  mig.  Måske  er  det  derfor,  jeg  begyndte 
at  læse  Det  Gamle  Testamente.  Når  jeg  nu  ikke  kom  til 
Kirkens  møder,  kunne  jeg  i  det  mindst  selv  lære  noget. 
Så  lagde  jeg  mærke  til  et  skriftsted,  jeg  havde  under- 


streget, da  jeg  engang  læste  det.  Det  var,  som  om  at  or- 
dene næsten  greb  mig  og  rystede  mig. 

„Jeg  viser  dig  visdommens  vej,  leder  dig  ad  rettens 
spor. 

Hold  fast  ved  tugt ...  thi  den  er  dit  liv. 

Kom  ikke  på  gudløses  sti,  skrid  ej  frem  ad  de  ondes 
vej"  (Ordspr.  4:11,  13-14). 

Det  var,  som  om  at  vor  himmelske  Fader  sagde:  „Du 
burde  vide  bedre!"  Hele  mit  liv  havde  kærlige  for- 
ældre, lærere  og  ledere  vist  mig  „visdommens  vej". 
Jeg  var  blevet  ledet  ad  „rettens  spor".  Jeg  burde  have 
haft  tilstrækkelig  forståelse  til  at  gøre  det  rette,  til  at 
komme  hviledagen  i  hu  og  holde  den  hellig. 

For  første  gang  siden  jeg  begyndte  på  universitetet, 
gik  det  frygtindgydende  ansvar  for  min  egen  åndelig- 
hed op  for  mig.  Det  var  ikke  op  til  mine  forældre  eller 
andre  voksne  at  holde  mig  fra  de  „gudløses  sti".  Det 
måtte  jeg  selv  sørge  for. 

Jeg  er  nok  stadig  noget  af  en  natteravn.  Og  jeg  kunne 
nok  stadig  blive  bedre  til  at  være  100%  forberedt  til 
sabbatten.  Men  siden  den  dag,  jeg  læste  dette  skrift- 
sted, har  jeg  lært,  at  jeg  hellere  må  få  lidt  søvn  lørdag 
nat,  hvis  jeg  vil  være  opmærksom  om  søndagen.  Det 
er  blevet  betydningsfuldt  for  mig.  □ 

Nestor  Curbelo 


Luis  Alberto 
Ferrizo 


Regionalrepræsentant 


Herren  har  ansporet  medlemmerne  af  Kir- 
ken i  de  sidste  dage  til  at  vælge  deres 
verdslige  ledere  med  omhu:  „Derfor 
burde  man  med  flid  søge  efter  retskafne 
og  kloge  mænd,  og  de  gode  og  vise  skal  I  altid  under- 
støtte" (L&P  98:10).  Herrens  profeter  formaner  til  sta- 
dighed de  hellige  til  at  engagere  sig  i  deres  samfund  og 
vælge  gode  mennesker  til  at  værne  om  landets  love. 

Ældste  Luis  Alberto  Ferrizo,  regionalrepræsentant  i 
Flores  i  Uruguay,  ved,  hvor  vigtigt  det  er  at  have  vise 
ledere.  I  flere  år  har  han  været  engageret  i  lokal  og  na- 
tional politik.  Nu  regner  folk  i  Flores  med  ham,  når  det 
drejer  sig  om  klogt  lederskab.  Ved  Uruguays  sidste 
valg  blev  ældste  Ferrizo  valgt  til  at  repræsentere 
Flores-distriktet  som  medlem  af  landets  kongres. 

Ældste  Ferrizo,  50,  har  hele  sit  liv  boet  i  Flores.  Han 
og  hans  hustru,  Frieda,  er  forældre  til  to  børn,  Eveline 
og  Luis  Alberto,  jun.  Som  lokal  forretningsmand, 
samfundsarbejder  og  kirkeleder  har  ældste  Ferrizo 
fortjent  kærlighed  og  respekt  ikke  alene  fra  dem,  der 
deler  hans  politiske  synspunkter,  men  også  fra  dem, 
som  tilhører  andre  politiske  partier.  Som  Kirkens  regi- 
onalrepræsentant og  nationalrepræsentant  for  folket 
ved  han,  at  både  folkestyret  og  evangeliet  er  vigtigt, 
hver  på  sin  egen  måde. 

„Partipolitik  og  kirkeaktiviteter  er  to  forskellige 
ting,"  siger  han.  „Kirken  er  ikke  politisk.  Den  har  ikke 
noget  politisk  tilhørsforhold.  Medlemmerne  bliver  be- 
lært om  at  være  gode  borgere  og  gøre  deres  pligt.  Ved 


kirkemøderne  taler  vi  udelukkende  om  evangeliske 
emner  og  ikke  om  det,  som  har  at  gøre  med  vores  in- 
dividuelle politiske  synspunkter  og  aktiviteter." 

Uruguay  har  længe  været  et  land  med  religiøs  og  po- 
litisk frihed.  Fra  tidligt  i  landets  historie  har  kirke  og 
stat  været  adskilt.  Missionærer  fra  Jesu  Kristi  Kirke  af 
Sidste  Dages  Hellige  kom  første  gang  til  landet  i  1947, 
og  Kirken  voksede  langsomt,  men  sikkert  i  1950' erne. 
1 1960'erne  var  det  blevet  en  af  de  stærkeste  og  mest  ak- 
tive kirker  i  landet.  I  dag  er  der  flere  end  50000  med- 
lemmer ud  af  en  befolkning  på  3300000. 

Nu,  hvor  Kirken  er  mere  og  mere  i  det  offentlige  sø- 
gelys i  Uruguay,  har  ældste  Ferrizos  og  andre  medlem- 
mers bedrifter,  hjulpet  med  til  at  nedbryde  misforstå- 
elsens grænser  omkring  Kirkens  aktiviteter  og  mål. 
Deres  eksempel  har  bidraget  til  Kirkens  vækst  og  til 
udbredelsen  af  evangeliets  budskab. 

„Mine  medarbejderes  opfattelse  af  min  tro  og  mit  re- 
ligiøse liv  er  præget  af  respekt  og  endog  en  vis  beun- 
dring," siger  ældste  Ferrizo.  „Det  er  et  godt  image, 
fordi  mange  mennesker  her  tror,  at  medlemmer  af  Kir- 
ken ikke  kan  have  offentlige  lederstillinger.  I  alle  mine 
aktiviteter  i  samfundet  og  inden  for  politik  har  jeg 
aldrig  mødt  hindringer  på  grund  af  mit  medlemskab 
af  Jesu  Kristi  Kirke.  Derimod  er  jeg  blevet  respekteret 
for  mine  principper. " 

Ældste  Ferrizo  indledte  sin  samfundstjeneste  som 
partidelegat  i  1966.  Han  blev  valgt  til  Flores-distriktets 
råd  i  1971,  blev  valgt  som  nationaldelegat  og  søgte  at 

Ældste  og  søster  Ferrizo  med  deres  børn,  Luis  Alberto, 
jun.,  til  venstre,  Eveline,  til  højre. 


blive  valgt  som  Florens  viceborgmester  i  1985,  og  i  1989 
blev  han  valgt  som  kongresmedlem.  Han  har  også  ar- 
bejdet i  andre  områder  af  samfundet.  Han  virkede  i 
den  lokale  sportskomité  for  atletik  og  han  var  præsi- 
dent for  Penarols  fodboldklub  i  15  år.  Han  var  medlem 
af  forældrerådet  i  sine  børns  skole,  først  som  sekretær 
og  senere  som  leder.  I  forretningsverdenen  har  han  sin 
egen  auktionsservice. 

Hans  virke  i  Kirken  har  været  lige  så  aktivt.  Ældste 
Ferrizo  blev  døbt  i  1963.  I  1967  blev  han  kaldet  som 
grenspræsident  i  Flores.  Dernæst  virkede  han  som  di- 
striktspræsident  i  Durazno-distriktet  i  ni  år  og  som 
præsident  for  Durazno-staven  i  yderligere  ni  år.  Siden 
1989  har  han  virket  som  regionalrepræsentant. 

Ældste  Ferrizo  siger,  at  han  prøver  at  indarbejde 
evangeliets  lærdomme  i  sine  daglige  beslutninger  som 
lovgiver.  „Når  der  opstår  forslag,  som  kan  være  imod 
evangeliets  principper,  så  støtter  og  forsvarer  jeg  disse 
principper,  selv  om  den  endelige  beslutning  næsten 
altid  træffes  partipolitisk." 

På  trods  af  hans  interesse  for  mange  forskellige  ak- 
tiviteter, er  hans  største  interesse  stadig  Jesu  Kristi 
evangelium.  Det  hjælper  ham  med  at  holde  tingene  i 
perspektiv. 

„Vor  himmelske  Faders  mål  for  os  er,  at  vi  opnår 
evigt  liv,"  siger  han.  „For  at  kunne  opnå  det,  må  vi 
lære  evangeliets  principper,  holde  befalingerne  og  ud- 
vikle os  fysisk,  intellektuelt  og  socialt.  Vi  bør  også  yde 
vores  bedste  i  vores  verdsliger  studier.  Men  evangeliet 
skal  være  grundlaget." 


Ældste  Ferrizo  formaner  medlemmerne  af  Kirken, 
især  ungdommen,  til  at  forberede  sig  nu  til  at  blive  lyk- 
kelige og  produktive  i  fremtiden.  „Det  er  vigtigt  for 
unge  mennesker  at  udføre  en  mission  og  blive  gift  i 
templet,"  siger  han.  „Når  de  så  tilrettelægger  deres 
liv,  vil  de  være  i  stand  til  at  deltage  i  samfundet  på  for- 
skellig vis.  Andre  vil  så  ikke  alene  se,  hvordan  evange- 
liets principper  præger  deres  liv,  men  også  resultater- 
ne af  at  efterleve  disse  principper.  Ved  deres  eksempel 
vil  de  effektivt  forkynde  evangeliet." 

Kirkens  deklaration  af  hvad  den  tror  på  vedrørende 
regeringer  og  love  står  i  Lære  &  Pagter:  „Vi  tror,  at  alle 
mennesker  er  forpligtet  til  at  understøtte  og  oprethol- 
de de  respektive  regeringer,  som  de  lever  under,  så 
længe  disse  beskytter  dem  i  deres  iboende  og  uafhæn- 
delige  retsgoder  gennem  deres  love"  (L&P  134:5). 

Når  ældste  Ferrizo  dag  efter  dag  arbejder  for  folket  i 
Uruguay,  bekræfter  han  betydningen  af  denne  in- 
struktion fra  skriften.  „Det  er  alle  medlemmers  ansvar 
at  holde  sig  informeret  om  politiske  anliggender  i 
deres  land,  så  de  kan  være  beredt  til  at  vælge  de  bedste 
mennesker  som  ledere."  □ 


Nestor  Curbelo  er  præsident  for  Buenos  Aires  Argentina 
North  Stake  og  ansat  i  Kirkens  Uddannelsessystem. 

Kirken  lærer  os  at  blive  uafhængige,"  siger  br.  Paul 
F.  Bunoan  fra  Filippinerne.  Ældste  LeGrande  og  søster 
Betty  Larsen,  et  missionærægtepar,  har  opmuntret  med- 
lemmerne i  Mindanao  til  at  fremstille  og  sælge  flettede 
kurve.  Se  „De  hellige  i  Filippinerne,"  side  8. 

